

**Republika e Kosovës**

**Republika Kosova-Republic of Kosovo**

***Qeveria - Vlada – Government***

*Ministria e Pushtetit Lokal*

 *Ministarstvo lokalne samouprave*

*Ministry of Local Government*

**Departamenti për Integrime Evropiane dhe Koordinim të Politikave**

**Divizioni për Koordinim të Politikave**

**Raport i Punës së**

**Ministrisë së Pushtetit Lokal**

**Janar - Dhjetor 2020**

*Prishtinë, Janar 2021*

**K**y raport paraqet punën e Ministrisë së Pushtetit Lokal - MPL për periudhën Janar - Dhjetor 2020.

Raporti përshkruan aktivitetet e të gjitha njësive organizative të MPL-së duke u fokusuar në katër fusha kryesore, të cilat përbëjnë objektivat e punës së ministrisë sipas planit vjetor të punës për vitin 2020.

Raporti është hartuar nga Divizioni për Koordinim të Politikave.

Saktësia e të dhënave është përgjegjësi e departamenteve dhe njësive organizative të MPL-së.

**Përmbajtja**

[Shkurtesat 5](#_Toc46496701)

[Hyrje 6](#_Toc46496702)

[Përmbledhje ekzekutive 7](#_Toc46496703)

[I. Veprimet e ndërmarra nga MPL me rastin e shfaqjes së Coronavirusit COVID – 19 7](#_Toc46496704)

[1.1. Veprimet e ndërmarra nga MPL në raport me komunave me rastin e COVID -19 11](#_Toc46496705)

[II. Rritja e zhvillimit ekonomik lokal përmes mbështetjes financiare të komunave të bazuar në performancë 15](#_Toc46496706)

[2.1. Zhvillimi i kuadrit strategjik për zhvillim ekonomik lokal 15](#_Toc46496707)

[2.2. Financimi i projekteve të komunave 16](#_Toc46496708)

[2.3. Vlerësimi i performancës komunale 16](#_Toc46496709)

[III. Avancimi i bashkëpunimit ndërkomunal, komunal ndërkombëtar dhe ndërkufitar 19](#_Toc46496710)

[3.1. Bashkëpunimi ndërkomunal dhe komunal ndërkombëtar 19](#_Toc46496711)

[3.2. Zbatimi i programeve të bashkëpunimit ndërkufitar 19](#_Toc46496712)

[3.3.3. IPA II BNK Kosovë-Mali i Zi 2014-2020 20](#_Toc46496713)

[IV. Avancimi i politikave dhe i kornizës ligjore për vetëqeverisje lokale 22](#_Toc46496714)

[4.1. Zhvillimi i akteve ligjore dhe nënligjore 22](#_Toc46496715)

[4.2. Vlerësimi i ndikimit të politikave në fushën e vetëqeverisjes lokale 23](#_Toc46496716)

[4.3. Monitorimi i kuvendeve të komunave 23](#_Toc46496717)

[4.4. Adresimi i obligimeve nga agjenda evropiane 24](#_Toc46496718)

[4.5. Koordinimi i politikave 25](#_Toc46496719)

[V. Ngritja e transparencës komunale, promovimi i të drejtave të njeriut dhe zhvillimi i kapaciteteve 27](#_Toc46496720)

[5.1. Aktivitetet në fushën e të drejtave të njeriut 27](#_Toc46496721)

[5.2. Forcimi i transparencës komunale 27](#_Toc46496722)

[5.3. Informimi i publikut për aktivitetet e MPL-së 28](#_Toc46496723)

[5.4. Raporti për qasjen në dokumentet publike në komuna 29](#_Toc46496724)

[5.5. Krijimi i platformës së kontrollit të brendshëm dhe transparencës buxhetore 29](#_Toc46496725)

[5.6. Platforma e brendshme e raportimit 30](#_Toc46496726)

[5.7. Bashkëpunimi me shoqërinë civile 30](#_Toc46496727)

[5.8. Ngritja e kapaciteteve të zyrtarëve komunal 30](#_Toc46496728)

[VI. Administrata, financat, audimit dhe prokurimi 32](#_Toc46496729)

[6.1. Administrata dhe financat 32](#_Toc46496730)

[6.2. Auditimi i Brendshëm 33](#_Toc46496731)

[6.3. Prokurimi 33](#_Toc46496732)

# Shkurtesat

AE Agjenda Evropiane

AKK Asociacioni i Komunave të Kosovës

BB Banka Botërore

BIRN Rrjeti Ballkanik i Gazetarisë Investigative

COVID 19 Pandemia e Coronavirusit

ECDC Qendra Evropiane për Parandalimin dhe Kontrollin e Sëmundjeve

GIZ Shoqëria Gjermane për Bashkëpunim Ndërkombëtar

IE Integrimet Evropiane

IKAP Instituti Kosovar për Administratë Publike

IKSHP Instituti Kombëtar i Shëndetësisë Publike

LVL Ligji për Vetëqeverisje Lokale

MASHTI Ministria e Arsimit, Shkencës, Teknologjisë dhe Inovacionit

MFT Ministria e Financave dhe Transfere

MPB Ministria e Punëve të Brendshme

MPL Ministria e Pushtetit Lokal

MSA Marrëveshja për Stabilizim Asociim

MSH Ministria e Shëndetësisë

OSCE Organizata për Siguri dhe Bashkëpunim në Evropë

PL Pushteti Lokal

PKZMSA Plani Kombëtar për Zbatimin e Marrëveshjes së Stabilizim Asociimit

PQ Pushteti Qendror

QOMPBAP Qendra Operative e Ministrisë së Punëve të Brendshme dhe Administratës Publike

QPKS Qendra për Parandalim dhe Kontroll të Sëmundjeve

OBSH Organizata Botërore e Shëndetësisë

QOE Qendra Operative Emergjente

QPKS Qendra për Parandalim dhe Kontroll të Sëmundjeve

SDC/DEMOS Agjencia Zvicerane për Zhvillim dhe Bashkëpunim

SIDA Agjensioni Suedez për Zhvillim Ndërkombëtar

SMFK Sistemi i Menaxhimit të Performancës Komunale

SVL Strategjia për Vetëqeverisje Lokale

SHE Shtabet Emergjente

SZHEL Strategjia për Zhvillim Ekonomik Lokal

UNDP Programi i Kombeve të Bashkuara për Zhvillim

USAID Agjencia Amerikane për Zhvillim Ndërkombëtar

ZPS Zyra për Planifikim Strategjik

# Hyrje

Ministria e Pushtetit Lokal (MPL) në përputhje me mandatin e saj ligjor, objektivat e Strategjisë për Vetëqeverisje Lokale 2016–2026, si dhe Planin Vjetor të Punës për vitin 2020, ka realizuar aktivitetet e planifikuara për periudhën Janar – Dhjetor 2020. Raporti pasqyron arritjet sipas fushave të përcaktuara në këtë plan, të integruara edhe në Planin Vjetor të Punës së Qeverisë për vitin 2020. Aktivitetet e raportuara zënë vend në kuadër të pesë objektivat kryesore të punës, si vijon:

* Rritja e zhvillimit ekonomik lokal përmes mbështetjes financiare të komunave të bazuar në performancë;
* Avancimi i bashkëpunimit ndërkomunal, komunal ndërkombëtar dhe ndërkufitar;
* Avancimi i politikave dhe i kornizës ligjore për vetëqeverisje lokale;
* Ngritja e transparencës komunale, promovimi i të drejtave të njeriut dhe zhvillimi i kapaciteteve
* Administrata dhe financat, auditimi dhe prokurimi.

Raporti bazohet në të dhënat e raportuara për aktivitetet e realizuara nga departamentet dhe njësitë/divizionet e MPL-së, respektivisht:

* Departamentit për Zhvillim të Qëndrueshëm Komunal;
* Departamentit për Bashkëpunim Ndërkomunal dhe Ndërkufitar;
* Departamentit për Integrime Evropiane dhe Koordinim të Politikave;
* Departamentit Ligjor dhe për Monitorim të Komunave;
* Departamentit për Performancë dhe Transparencë në Komuna;
* Departamentit për Financa dhe Shërbime të Përgjithshme;
* Divizioni për Komunikim me Publikun;
* Divizioni i Auditimit të Brendshëm;
* Divizioni i Prokurimit.

Lidhur me metodologjinë e raportit, janë marrë për bazë informatat nga njësitë përkatëse të MPL-së, të cilat janë analizuar dhe janë vendosur sipas objektivave dhe aktiviteteve të caktuara në planin vjetor të punës. Raporti merr për bazë indikatorët sasior dhe cilësor për aktivitetet realizuara dhe është raport dekstriptiv mbi aktivitetet e MPL-së gjatë një vjeçare (Janar – Dhjetor 2020).

# Përmbledhje ekzekutive

**M**

inistria e Pushtetit Lokal në periudhën Janar – Dhjetor 2020 ka arritur t’i realizoj aktivitetet e parapara të cilat janë pjesë e planit vjetor të punës së MPL-së për këtë vit. Ky plan është dokument i bazuar në objektivat e Strategjisë për Vetëqeverisje Lokale 2016-2026 dhe në dokumentet tjera relevante të qeverisë. Në këtë periudhë është shënuar progres i matshëm në fushën e zhvillimit ekonomik lokal, plotësimin e kuadrit ligjor dhe nënligjor për vetëqeverisje lokale, përmirësimin e efikasitetit të shërbimeve komunale, forcimin e transparencës komunale, promovimin e barazisë gjinore, e-qeverisjes, zgjerimin e bashkëpunimit me partnerët/donatorët përmes projekteve të përbashkëta, bashkëpunimi me shoqërinë civile, përmirësimin e koordinimit ndërsektorial, bashkëpunimin ndërkomunal, komunal ndërkombëtar dhe ndërkufitar, ngritjen e kapaciteteve profesionale të komunave dhe shumë fusha të tjera edhe pse një pjesë e aktiviteteve janë zhvilluar nga distanca për shkak të pandemisë së COVID 19.

Pas shfaqjes së Coronavirusit COVID – 19 si pandemi globale, marrjes së masave adekuate nga Qeveria e Kosovës, MPL ka pasur një rol të rëndësishëm në koordinimin dhe zhvillimin e aktiviteteve ndërinstitucionale dhe në raport me komunat. MPL ka përgatitur Planin e Veprimit për ndërmarrjen e masave konkrete lidhur me pandeminë globale Coronavirus  COVID – 19. Janë njoftuar të gjithë zyrtarët e MPL-së lidhur me vendimet e Qeverisë dhe janë përgatitur udhëzimet e nevojshme për zhvillimin e aktiviteteve nga zyrtarët përmes distancës/shtëpisë. N**ë vazhdimësi komunat janë informuar rreth situatës së pandemisë në vend**, janë adresuar në komuna një sërë kërkesash dhe njoftimesh nga Qendra Operative Emergjente, Qendra Operative e Ministrinë e Punëve të Brendshme dhe Administratës Publike dhe Qendra për Parandalim dhe Kontroll të Sëmundjeve. Gjatë kësaj periudhe, janë vizituar komunat e prekura nga pandemia dhe komunat tjera, për të ofruar mbështetje dhe për të parë nevojat dhe kërkesat e tyre, si dhe t’i adresuar ato tek institucionet gjegjëse, Ministria e Shëndetësisë dhe Ministria e Punëve të Brendshme dhe Administratës Publike, në mënyrë që të ketë një menaxhim më efikas të pandemisë së COVID – 19. Ministria e Pushtetit Lokal në vazhdimësi ka mbajtur të informuar komunat për çdo vendim, në këtë drejtim janë përcjellë 13 vendime të ndryshme në komuna me qëllim të menaxhimi të situatës pandemike. Kurse, bazuar në vendimin e Qeverisë për aprovimin e planit për zbatimin  e programit të Rimëkëmbjes Ekonomike “Mbështetje për komunat e Kosovës për menaxhimin e situatës së krijuar nga pandemia në vlerë prej 10,000,000.00 €” MPL ka përgatitur kriteret  për mbështetje  financiare për komunat e Kosovës  për menaxhimin e situatës së krijuar nga pandemia Covid-19. Pas aprovimit të raportit final të komisionit vlerësues, janë njoftuar komunat për vlerën e mjeteve ku është kërkuar nga secila komunë të njoftoj MPL-në se në cilin program dhe në cilin kategori ekonomike do të alokohen mjetet. Sipas kërkesave të komunave, Ministria e Pushtetit Lokal ka përgatitur listën me të dhënat e komunave, të cilën e ka dërguar në Ministrinë e Financave që mjetet të alokohen drejtpërdrejtë në buxhetin e komunave përkatëse, sipas kërkesave të tyre. Këto mjet tanimë janë alokuar në buxhetet e komunave nga Ministria e Financave.

Në kuadër të zhvillimit të politikave për Vetëqeverisje Lokale, fokusi është vënë në monitorimin e Strategjisë për zhvillim ekonomik lokal dhe është përgatitur raporti lidhur me implementimin e planit të veprimit të Strategjisë për Zhvillim ekonomik Lokal. Në kuadër të Projektit me Bankën Botërore “*Përfshirja e të Rinjve në Zhvillimin Ekonomik Lokal*” janë realizuar 9 takime lidhur me fillimin e projektit dhe procedurat, si dhe është nënshkruar Marrëveshja ndërmjet Qeverisë së Republikës së Kosovës dhe Bankës Botërore. Është nënshkruar marrëveshja dhe ka filluar implementimi i projektit që financohet nga Qeveria Japoneze përmes Bankës Botërore “*Komunat për të Rinjtë në Kosovë*”, i cili ka për qëllim përkrahjen e të rinjve në 10 komuna. Gjithashtu, është finalizuar dizajni i projektit dhe i njëjti ka marrë aprovimin e brendshëm nga Banka Botërore për implementimin e projektit “*Ndërlidhja e të Rinjve - Përfshirja e të rinjve dhe ndërmarrësia*” që do të mbështesë 38 Komuna, në vlerën 20 Milion $. Ndërsa, në bashkëpunim me Zyrën e BE-së në Kosovë, MPL ka përgatitur listën me 97 projekt-propozime lidhur me identifikimin e nevojave për mundësitë  e përkrahjes  së  komunave në përmirësimin e infrastrukturës komunale për “*Qasjen për personat me aftësi të kufizuara dhe lëvizje të zvogëluar në objektet publike në nivelin lokal*”.

Programi për financimin e projekteve kapitale të komunave është një ndër instrumentet kryesore të mbështetjes direkte të komunave në fushën e zhvillimit ekonomik. MPL ka përgatitur kriteret për aplikim të financimit të projekteve të komunave nga programi komunal për zhvillim të infrastrukturës socio-ekonomike të cilat me vendim të qeverisë Nr. 11/24 të datës 14.08.2020 janë aprovuar. Me datën 17.08.2020 është publikuar Thirrja për aplikim, ku janë pranuar  aplikimet nga 18 komunat me 21 projekte.  Pas raportit përfundimtar të vlerësimit të thirrjes për aplikim,  janë  realizuar 12 projekte në 10 komuna në vlerë prej 559,595.99€. Ndërsa, për programin bashkëfinancimi me donatorë bazuar në skemën e grantit për performancë të komunave janë shpallur 23 komuna fituese dhe me datën 04.04.2020 është publikuar komunikata në ueb faqen e MPL-së, si dhe janë njoftuar të gjitha komunat përfituese.  Në kuadër të këtij programi janë financuar 42 projekte në vlere prej  3,770,213.06 €, prej tyre nga buxheti i MPL-së janë financuar 17 projekte në vlerë prej  1,550,788.93€  dhe nga buxheti i CDC/DEMOS janë financuar 25 projekte në vlerë prej 2,219,427.13€

Është finalizuar analiza për bashkëpunim ndërkomunal dhe janë ndërmarrë 12 iniciativa për bashkëpunim ndërkomunal. Ndërsa, në kuadër të bashkëpunimit ndërkomunal ndërkombëtar, janë ndërmarrë 2 iniciativa, si dhe 1 marrëveshje është nënshkruar. Njëkohësisht ka vazhduar zbatimi i programeve të bashkëpunimit ndërkombëtar IPA II: Shqipëri - Kosovë, Mal i Zi -Kosovë dhe Kosovë Maqedoni.

Në këtë periudhë Janar- Dhjetor 2020, MPL fokus të veçantë i ka dhënë akteve nënligjore në programin legjislativ për vitin 2020 dhe dokumenteve tjera, përfshirë këtu ndryshimin/plotësimin e 8 akteve nën ligjore dhe vlerësimin Ex-post të Ligjit për zgjedhje lokale, si dhe është përgatitur Doracaku për përgjegjësitë e komunave që derivojnë nga aktet ligjore të miratuara nga Kuvendi i Republikës së Kosovës dhe nga aktet nënligjore të miratuara nga Qeveria dhe Ministritë sektoriale për vitin 2020. Në mbështetje të SDC/DEMOS, është hartuar Raporti mbi studimin e Fizibilitetit të Vetëqeverisjes Lokale, kurse sa i përket fazës së II-të, është nxjerrë vendimi Nr. 02-717 i datës 29.09.2020 për Themelimin e Grupit Tematik Punues “*Mbikëqyrja e Komunave nga autoriteti Mbikëqyrës*”, në kuadër të së cilës fushë edhe do të nxjerrën analizat dhe opsionet përfundimtare të raportit.

MPL në periudhën Janar – Dhjetor 2020 ka monitoruar mbledhjet e kuvendeve të komunave përmes teleprezencës dhe prezencës fizike. Andaj, në vitin 2020 kanë funksionuar 38 komuna të Republikës së Kosovë, duke mbajtur mbledhje rregullisht, mbledhjet kanë qenë të hapura për publikun dhe kuvendet e komunave kanë mbajtur gjithsej 427 mbledhje, prej tyre 340 mbledhje kanë qenë të rregullta, 73 të jashtëzakonshme dhe 14 urgjente. Gjithashtu, kuvendet e komunave kanë miratuar gjithsej 1481 akte, prej të cilave 101 rregullore dhe 1380 vendime, ku nga MPL janë vlerësuar 834 akte ose 56.3% ndërsa në ministri të linjës janë dërguar 647 akte ose 43.6% për vlerësim. 100 % e akteve të kuvendeve u janë nënshtruar procesit të shqyrtimit administrativ të ligjshmërisë. Pas vlerësimit dhe shqyrtimit të ligjshmërisë së akteve në komuna, në rishqyrtim komunave ju ka kthyer 35 akte ose 4.1%, nga të cilat komunat pas marrjes së kërkesës për rishqyrtim kanë rishqyrtuar dhe harmonizuar 24 akte ose 2.8%, ashtu siç është kërkuar nga MPL ndërsa 11 akte  ose 1.3% mbesin brenda afatit për rishqyrtim të ligjshmërisë së akteve. Ndërsa, Ministritë e linjës në rishqyrtim kanë kthyer 64 akte ose 9.8% të komunave, 30 akte ose 4.6% janë rishqyrtuar dhe harmonizuar ndërsa 34 akte ose 4.6% mbesin ende të pa rishqyrtuar që janë brenda afati për rishqyrtim.

Sa i përket konsultimit paraprak të akteve të ministrive sektoriale dhe përputhshmërisë së tyre me legjislacionin për vetëqeverisje lokale, në total janë pranuar 143 akte ligjore dhe nënligjore prej tyre 22 Projekt-Ligje, 32 Projekt-Rregullore, 79 Projekt Udhëzime dhe 10  Koncept Dokumente.  Po ashtu janë përgatitur gjithsej 143 shkresa përcjellëse, prej tyre 133  shkresa harmonizuese dhe janë dhënë 10 komente për aktet gjatë konsultimit paraprak.

Me qëllim të pasqyrimit të aktiviteteve të zhvilluara nga kuvendet e komunave është hartuar dhe publikuar Raporti i funksionimit të kuvendeve të komunave për periudhën Janar - Dhjetor 2019. MPL ka udhëhequr një proces tejet të rëndësishëm përadresimin e obligimeve të agjendës evropiane në komuna.Në kuadër të raportit të përmbushjes së obligimeve nga Agjenda Evropiane për periudhën Janar- Qershor 2020 rezultatet që dalin sipas kritereve janë: Kriteret politike 52% të masave, Kriteret ekonomike 60% të masave, Standardet Evropiane 63% të masave. Në total komunat kanë arritur që të përmbushin 59% të obligimeve të tyre që dalin nga agjenda evropiane, janë identifikuar sfidat e qeverisjes lokale nga raporti i KE-së për Kosovën të cilat me anë të shkresave zyrtare janë dërguar tek 38 Kryetarët e komunave si dhe janë propozuara masat e MPL-së për vitin 2021 për zbatimin e Programit Kombëtar të MSA-së.

Lidhur me zbatimin e politikave në fushën e të drejtave të njeriut, MPL ka vazhduar me mbështetjen e komunave. Sa i përket fushës së promovimit të barazisë gjinore në komuna, është rritur ndërgjegjësimi i zyrtarëve komunal për nevojën e hapave konkrete në integrimin e perspektivës gjinore në politikat komunale, ku në vazhdimësi MPL ka bërë përpjekje që komunat të arrijnë sigurimin e përfaqësimit gjinor në përputhje me kuadrin ligjor me ç’rast janë hartuar edhe raportet periodike në fushën e të drejtave të njeriut.

Forcimi i transparencës dhe qeverisja elektronike kanë qenë ndër objektivat kryesore, gjatë kësaj periudhe. Në këtë fushë MPL ka finalizuar planin e monitorimit për transparencë në komuna dhe janë identifikuar të gjithë treguesit e transparencës që dalin nga legjislacioni primar dhe sekondar. Ka vazhduar monitorimi i ueb-faqeve të komunave për të parë nivelin e përmbushjes së obligimeve për informimin e publikut sipas kritereve të kërkuara ligjore. Është hartuar raporti Janar - Qershor 2020 i monitorimit të ueb-faqeve të komunave dhe draft raporti Janar – Dhjetor 2020 i monitorimit të ueb-faqeve të komunave.

Në fushën e performancës komunale, Ministria e Pushtetit Lokal, në bashkëpunim partnerët e saj strategjik SDC-DEMOS, SIDA dhe Ambasadën Norvegjeze në Kosovë, kanë përmbyllur procesin e përzgjedhjes së komunave përfituese nga granti i paraparë i performancës komunale për vitin 2020. Përmes Komisionit të Grantit të Performancës Komunale është bërë përzgjedhja e 23 komunave përfituese të 4.9 milion eurove nga granti i performancës komunale, prej të cilave 2.5 milion janë ndarë nga MPL, 950,000 euro SDC, 540,000 Qeveria Suedeze dhe 910,000 Qeveria Norvegjeze. Në këtë periudhë është hartuar raporti i performancës së komunave për periudhën Janar-Dhjetor 2019. Për këtë periudhë kanë raportuar 36 komuna, ndërsa 2 komuna (Mamushë dhe Dragash) nuk kanë ofruar të dhëna. Sa i përket të dhënave të vitit 2019, performanca e përgjithshme e komunave në 19 fusha me 119 tregues të matjes është 58.79%.  Fusha me performancën më të lartë është menaxhimi i fatkeqësive natyrore dhe të tjera me 77.19%, derisa më e ulëta qëndron tek kanalizimi, me 36.51% Pas publikimit të raportit të performancës ka vazhduar procesi i vlerësimit të komunave për grantin e performancës. Ky vlerësim është bazuar në Rregulloren 01/2020 për Sistemin e menaxhimit të performancës komunale dhe skemën e grantit të bazuar në performancë. janë aplikuar 5 kritere minimale për të fituar të drejtën e qasjes në grant 17 nga 38 komunat e vlerësuara i kanë përmbushur të pesë kushtet minimale dhe janë kualifikuar për grant të performancës komunale për vitin 2021. Në këtë periudhë ka filluar programimi i sistemit elektronik për menaxhim të performancës i cili është testuar dhe është në fazën përfundimtare dhe i cili do të lansohet gjatë muajit shkurt 2021. Gjithashtu, në këtë periudhë janë mbajtur takimet me koordinatorë, kryetar të komunave dhe zyrtarët raportues, si dhe janë trajnuar të gjithë zyrtarët parmes trajnimeve online. Në këtë periudhë, është bërë vlerësimi i punës së MPL-së nga Komisioni Evropian përmes Raportit të Vendit për Kosovën, i cili thekson përmirësimin e performancës së qeverisjes lokale dhe ofrimin e shërbimeve. Raporti vlerëson si një hap të mirëpritur që fondet publike për investimet kapitale në Komuna, nuk ndahen sipas preferencave politike, por sipas një qasje të drejtë, transparente dhe të bazuar në rregulla.

Gjatë periudhës Janar – Dhjetor 2020 në mbështetje të Ambasadës Britanike, përmes partnerit zbatues “BIRN”, është implementuar projekti monitorues pozitat e shërbyesve civil, sa i përket procesit të rekrutimit. Ndërsa, në bashkëpunim me Ambasadën Britanike dhe UNDP-në kanë arritur krijimin e platformës së kontrollit të brendshëm dhe transparencës buxhetore, UNDP ka nënshkruar kontratën me kompaninë përfituese *Komtel Project Engineering*. Është arritur të finalizohet dhe të përmbyllet procesi i krijimit të platformës për ngritjen e kontrollit të brendshëm dhe transparencës buxhetore të shpenzimeve të fondeve publike të MPL-së. Në vazhdimësi janë ofruar informata për publikun dhe palët e interesuara lidhur me aktivitetet e zhvilluara të MPL-së, si: lajme, aktivitete ditore, video, informata të publikuara në Facebook, Twitter, etj.

Në kuadër të aktiviteteve për fuqizimin e kapaciteteve të administratës publike, MPL në bashkëpunim me IKAP dhe donatorët (GIZ, UNDP, USAID, OSBE, DEMOS) gjithsej janë trajnuar 372 zyrtarë komunalë.. Për të forcuar bashkëpunimin me shoqërinë civile, MPL ka përfshirë shoqërisë civile në hartimin e politikave dhe legjislacionit për vetëqeverisje lokale, gjithashtu gjatë kësaj periudhe 2020 është zhvilluar katër takime të përbashkët me shoqërinë civile në kuadër të Forumit Konsultativ për Qeverisje Lokale. Në këtë periudhë, administrata në MPL ka ofruar ndihmë në përkthim të materialeve, dokumenteve të ndryshme në gjuhën serbe dhe angleze, janë ofruar përkthim simulant në takime të ndryshme të cilat kanë i kanë zhvilluar njësitë e MPL-së. Janë ofruar shërbime në transport, shpërndarje të materialeve të ndryshme dhe fotokopje. Buxheti i MPL-së për vitin 2020 është 3,958,349.07 €, ku  nga kjo shumë për periudhën Janar –Dhjetor janë shpenzuar 2,849,050.46 € ose 85.86% e buxhetit. Në fushën prokurimit janë zhvilluar 19 aktivitete sipas planifikimit për këtë periudhë, si dhe auditimi ka zhvilluar aktivitetet e tij sipas planifikimit të planit vjetor të punës për vitin 2020.

# I. Veprimet e ndërmarra nga MPL me rastin e shfaqjes së Coronavirusit COVID – 19

Pas shfaqjes së coronavirusit COVID – 19 si pandemi globale, institucionet e Republikës së Kosovës kanë marrë masat adekuate dhe të nevojshme për parandalimin e përhapjes së tij. Fillimisht, Qeveria ka nxjerrë vendimin Nr. 01/07 të datës 11.03.2020 për parandalimin e infeksionit Coronavirus COVID – 19 dhe ndërmarrjen e masave, duke bërë kështu që të gjitha institucionet e vendit të kenë një gatishmëri për situatën pandemike. Ndërsa, me datë 12 Mars 2020 MPL ka mbajtur takimin e parë koordinues me stafin menaxherial dhe ka përgatitur Planin e Veprimit të MPL-së për ndërmarrjen e masave konkrete lidhur me pandeminë globale Coronavirus  COVID – 19. Po ashtu, është përgatitur Lista prioritare për fazën emergjente për MPL-në, duke përfshirë këtu:

* Përgatitjen e listës nga secili Departament/Njësi me emra të zyrtarëve të cilët do të qëndrojnë në vendin e punës dhe zyrtarët të cilët do të lirohen në shtëpi, si dhe identifikimin e zyrtarëve të cilët mund të kenë simptoma të gripit, si masë parandaluese në mënyrë që të lirohen në shtëpi. Kurse, për çështjet të cilat lidhet me aktivitetet e punës, zyrtarët të punojnë nga shtëpia,
* Aktivitetet të cilat janë me afate kohore, si vlerësimet e ligjshmërisë së akteve, çështje të pagesave, raporteve prioritare, duhet t’i epet prioritet dhe të kryhen sipas afateve kohore. Aty ku ka mungesë të stafit në ndonjë departament, obligohen departamentet e tjera të bëjnë mbulimin e tyre, koordinimin dhe bashkëveprim e punëve ndërmjet tyre,
* Janë anuluar të gjitha takimet e brendshme dhe të jashtme, përfshirë grupet punuese, konferencat, tubimet, udhëtimet zyrtare,
* Po me këtë datë, është adresuar kërkesa në Ministrinë e Punëve të Brendshme dhe Administratës Publike për dezinfektim të hapësirave të vendeve të punës/Ndërmarrja e masave parandaluese të infeksionit Corona Virus COVID – 19 dhe është adresuar kërkesa në Ministrinë e Shëndetësisë për sigurim të pajisjeve higjienike dhe mbrojtëse/ Ndërmarrja e masave parandaluese të infeksionit Corona Virus COVID – 19.
* Është finalizuar “*Lista prioritare për fazën emergjente dhe masat parandaluese*’’, e cila është përkthyer në gjuhën serbe dhe cila iu është dërguar të gjithë stafit të MPL-së, si dhe është përgatitur lista tjetër “*Lista e stafit esencial që do të dalin në punë dhe e atyre që do të vazhdojnë punën on-line nga shtëpia*”, me qëllim të ruhet shëndeti i zyrtarëve dhe aktivitetet më pastaj të realizohen nga shtëpia përmes mjeteve të teknologjisë informative.

MPL, duke parë situatën pandemike në vend, me datë 16 Mars 2020, ka mbajtur takimin e radhës koordinues me stafin menaxherial, me ç’rast janë vendosur dy detyra obliguese për stafin e MPL-së dhe të njëjtat janë dërguar tek stafi për njoftimin e tyre, si: a) Obligohet Divizioni i TI-së dhe Shërbimeve Logjistike për krijimin e linkut të përshtatshëm për komunikim on-line për stafin menaxherial; dhe b) Obligohet secili departament/njësi organizative të njoftoj stafin e vetë të cilët janë të liruar në shtëpi, të vazhdojnë punën e tyre përmes llatopëve dhe qasjes në e-mailin zyrtar. Po në të njëjtën datë, Sekretarja e Përgjithshme e MPL-së, ka nxjerr Vendimin me Nr. 02-269-2020 për themelimin e Grupit Operativ në kuadër të MPL-së për parandalimin e infeksionit të Coronavirus COVID-19, si dhe me qëllim të zhvillimit të aktiviteteve tjera MPL ka adresuar kërkesën në MPBAP “*Përgatitja e Qarkores Informuese*” lidhur me procedurat administrative dhe procedurat e rekrutimit për pozitat e lira.

## 1.1. Veprimet e ndërmarra nga MPL në raport me komunave me rastin e COVID -19

Ministria e Pushtetit Lokal konform përgjegjësive që ka dhe sipas objektivave të Strategjisë për Vetëqeverisje Lokale, misionit dhe vizionit, gjatë kësaj periudhe rol të rëndësishëm i ka kushtuar edhe komunave, me qëllim të përkrahjes dhe marrjes së masave adekuate për parandalimin e pandemisë globale të COVID -19. Në këtë drejtim, MPL ka adresuar një sërë kërkesash dhe njoftimesh tek kryetarët e komunave, kryesuesit e kuvendeve të komunave, Qendra Operative Emergjente (QOE), Qendra Operative e MPBAP (QOMPBAP) dhe Qendrën për Parandalim dhe Kontroll të Sëmundjeve (QPKS) me prioritetet, si në vijim:

* Është adresuar Plani i gatishmërisë dhe reagimit të institucioneve për COVID-19, si dhe janë vënë në dispozicion pikat e kontaktit të MPL-së për Komunat lidhur me adresimin e kërkesave të tyre;
* Janë njoftuar komunat që deklarimet/informatat e tyre publike të jenë të kujdesshme dhe në harmoni të plotë me informatat zyrtare që dalin nga dy institucionet kryesore, Ministria e Shëndetësisë dhe Instituti Kombëtar i Shëndetësisë Publike të Kosovës, si dhe vendimet e mbledhjes së 9 –të të Qeverisë së Kosovës.

Ndërsa, me qëllim të ofrimit të përkrahjes dhe mbështetjes së nevojshme për pushtetin lokal – MPL janë realizuar vizita në komunat e prekura me Coronavirus COVID – 19, komunat: Klinë, Viti dhe Malishevë, në mënyrë që kërkesat dhe nevojat e këtyre komunave të adresohen tek Qeveria e Kosovës, pastaj komunat: Mitrovicë e Jugut, Pejë dhe Istog, ku janë diskutuar parapërgatitjet e domosdoshme për tejkalimin e problemeve ekonomike dhe sociale të cilat janë shfaqur dhe do të shfaqen edhe pas situatës së krijuar. Më tej, është realizuar edhe vizita në komunën e Dragashit me përfaqësuesit e komunës për të diskutuar situatën aktuale të COVID – 19 dhe adresimin e kërkesave të tyre tek Ministria e Shëndetësisë për tu pajisur me pajisje mbrojtëse dhe higjienike. Të njëjtat kërkesa janë adresuar tek Ministria e Shëndetësisë edhe për komunat: Mitrovicë e Veriut, Shtërpcë, Ranillug dhe Zveçan.

Në këtë periudhë, në mënyrë që të informohet niveli lokal rreth vendimeve dhe masave adekuate rreth pandemisë në vend, MPL ka dërguar në komuna Qarkoren për Informim të institucioneve Shëndetësore Publike dhe Private në Republikën e Kosovës Nr. 05/2020, manualin e regjistrimit on-line për paraqitjen e kërkesës për certifikata të gjendjes civile në gjuhët zyrtare dhe manualin për përdorimin e Intranetit Komunal, po ashtu në gjuhët zyrtare. Gjithashtu, është dërguar tek komunat kërkesa për ngritjen e ekipeve mjekësore në zonat kufitare, letra njoftuese për kryetarët e komunave për masat kundër Coronavirusit COVID – 19 dhe kërkesa për sigurimin e informatave dhe të dhënave tjera relevante për: numrin e kontakteve të personave të ardhur nga diaspora për secilën komunë, si dhe për emrin e vendbanimit, fshatit dhe lokacionit. Pas marrjes së informatave adekuate nga komunat: Malishevë, Deçan, Suharekë, Hani i Elezit, Mamushë, Viti, Istog, Drenas, Klinë, Obiliq, Podujevë dhe Skenderaj, ato janë adresuar në Institutin Kombëtar të Shëndetësisë Publike të Kosovës.

Gjatë kësaj periudhe është bërë njoftimi për pezullimin e përkohshëm të të gjitha shqyrtimeve të ligjshmërisë së akteve të organeve komunale, njoftimi mbi vendimet e mbledhjes së 11 dhe 12 të Qeverisë së Republikës së Kosovës, njoftimi rreth udhëzimeve, rekomandimeve dhe PSO-të e Institutit Kombëtar të Shëndetit Publik të Kosovës, janë dhënë sqarimet mbi zbatimin e Urdhëresës Nr. 01/03 të datës 17.03.2020 (MEPTINIS) për zbatimin e masave ndaj veprimtarive ekonomike lidhur me emergjencën e shëndetit publik, është bërë kërkesë për informatë lidhur me nevojat për tenda të komunave, është adresuar kërkesa urgjente nga Ministria e Shëndetësisë që komunat të dërgojnë kërkesat specifike për të gjitha pajisjet, mjetet mbrojtëse dhe aparaturat, si dhe janë njoftuar komunat lidhur me vendiminNr. 05 - 1519 të Ministrit të Ministrisë së Shëndetësisë dhe me Urdhëresën Nr. 1589 të MEPTINIS-së. MPL, ka hartuar informatën lidhur me Coronavirusin COVID-19 dhe ka adresuar kërkesën prioritare në komuna në emër të Qendrës Operative të **Ministrisë së Punëve të Brendshme dhe Administratës Publike, me qëllim të njoftimit se komunat** duhet të jenë në kontakt të përhershëm me **Qendrën Operative të MPBAP-së 24/7,** për informim, mbështetje, ndihmë dhe këshilla. Njashtu, në emër të kësaj qendre është adresuar njoftimi tek komunat**, se** nuk është në kompetencën e tyre që të shpallin komunat e tyre si zona karantinë. Komunave iu është dërguar Qarkorja ligjore  Nr. 02, me datë 23.03.2020 e MPL-së, në mënyrë që zbatojnë **Vendimet e Qeverisë për Parandalimin e Virusit COVID-19,** si dhe është adresuar në QOMPBAP kërkesa e Komunës së Graçanicës lidhur me ardhjen e mjekëve nga Serbia, kërkesë kjo e cila është aprovuar dhe mjekët kanë arritur në komunën Graçanicës.

Në vazhdimësi ka pasur një koordinim me Ministrinë e Shëndetësisë për adresimin e kërkesave nga komunat dhe anasjelltas me qëllim të menaxhimit të pandemisë së COVID – 19. Në këtë drejtim, MPL ka adresuar në Ministri të Shëndetësisë kërkesën urgjente e Komunës së Vitisë lidhur me ofrimin e mbështetjes shtesë për dezinfektim të hapësirave dhe institucioneve publike, po ashtu janë adresuar tek komunat me shumicë serbe udhëzuesit e ECDC-së të cilat janë pranuar nga Ministria e Shëndetësisë.

**Gjithashtu,** është dërguar njoftimi i MPL-së tek kryetarët e komunave dhe kryesuesit e kuvendeve të komunave lidhur me çështjen se MPL do të adresojë në MFT vendimet e Kuvendeve të Komunave për vlerësim të ligjshmërisë, përkatësisht vendimet të cilat ndërlidhen me aspektet financiare, për të trajtuar çështjet që ndërlidhen me situatën emergjente për parandalimin e COVID-19**. Gjithashtu, është dërguar  në adresë të kryetarëve të komunave dhe kryesuesve të kuvendeve të komunave** “Udhëzuesi Nr. 135/2020, i datës 24.03.2020 i MPBAP-së, pastaj “Vendimi  i mbledhjes së 16 dhe 17-të të Qeverisë së Republikës së Kosovës”, adresimi i shkresës zyrtare për “Themelimin dhe funksionalizimin e Komitetit Komunal për Reagim Emergjent (Shtabet Emergjente)”, Vendimi për pezullimin e trafikut urban i nxjerrë nga Qendra Operative e Ministrisë së Punëve të Brendshme dhe Administratës Publike, si dhe shkresa zyrtare tek komunat me shumicë serbe e Ministrisë së Arsimit, Shkencës, Teknologjisë dhe Inovacionit lidhur me çështjen e organizimit dhe vazhdimit të procesit mësimor në shkolla në gjuhën serbe.

MPL ka adresuar njoftimin/kërkesën Qendrës Operative të Ministrisë së Punëve të Brendshme dhe Administratës Publike në adresë të kryetarëve të komunave lidhur me mundësinë e përkeqësimit të situatës në Kosovë për sa i përket përhapjes së Coronavirusit, si dhe kërkesën për funksionalizimin e Komiteteve Komunale për Mbrojtje dhe Shpëtim (shtabet emergjente) dhe dërgimit të kontakteve të personave përgjegjës të komunave. Ndërkohë nga MPBAP është nxjerrë "Vendimi për ndryshimin dhe plotësimin e Udhëzuesit të MPBAP-së Nr.135/2020, datë 24.03.2020", bazuar në kërkesën e pranuar nga kryetari i Komunës së Hanit të Elezit për plotësimin e listës me ndërmarrjet publike qendrore dhe lokale dhe i njëjti është adresuar tek komuna e Hanit të Elezit. Në këtë periudhë është realizuar takim i përbashkët ndërmjet Ministrit të Shëndetësisë, MPL-së dhe të gjithë kryetarëve të Komunave, me c’rast kryetarët janë njoftuar lidhur me masat lehtësuese për menaxhimin e situatës emergjente për fazën e dytë dhe të tretë. Ndërkohë, MPL ka adresuar njoftimin tek kryetarët e komunave dhe kryesuesit e kuvendeve të komunave nga Qendra Operative e Ministrisë së Punëve të Brendshme dhe Administratës Publike për vendimin që lejet e veçanta për stafin esencial të komunave të Republikës së Kosovës t’i nxjerrin Shtabet përkatëse Emergjente të Komunave, për të cilat leja do të duhej të vlente vetëm për qarkullim brenda komunës përkatëse.

Gjatë kësaj periudhe, MPL po ashtu ka dërguar në adresë të kryetarëve të komunave dhe kryesuesve të kuvendeve të komunave Anekset e vendimit për marrjen e masave kundër COVID 19, pastaj është adresuar kërkesa për dezinfektim të hapësirës së shkollës Qamil Batalli në Prishtinë në adresë të Qendrës Operative të MPBAP për shkak të fillimit të incizimit të videoshkollave nga ana e MASHTI, kërkesa prioritare e Qendrës Operative Emergjente në adresë të Komunës së Leposaviqit lidhur me transportimin e personit nga Qendra e Studentëve nga Karantina për në komunën e Leposaviqit, si dhe në baza ditore janë përcjellë informatat e komunave: Leposaviq, Zveçan dhe Zubin Potok në adresë të Qendrës për Parandalim dhe Kontrollë të Sëmundjeve lidhur me gjendjen aktuale të përhapjes së virusit Corona COVID – 19.

Në këtë periudhë, është dërguar në adresë të kryetarëve të komunave kërkesa prioritare e Qendrës Operative të MPBAP, për sigurimin e transportit të vullnetarëve, kërkesa për shtetasit e huaj (shumica e tyre të nacionalitetit shqiptar nga Presheva Medvegja dhe Bujanovci) të cilët nuk kanë leje të qëndrimit në Republikën e Kosovës dhe të njëjtit kanë nevojë për lëvizje të lirë në këtë kohë pandemie dhe kërkesa lidhur me dërgimin e raportit për veprimet e ndërmarra nga Drejtoritë e Inspekcionit, për çështjen e shkeljeve që janë evidentuar dhe për masat që janë ndërmarrë ndaj bizneseve të cilat nuk i kanë zbatuar masat sipas Vendimit “për parandalimin, luftimin dhe eliminimin e sëmundjes ngjitëse Covid-19”. Po ashtu, është adresuar kërkesa e Ministrisë së Shëndetësisë tek kryetarët e komunave: Gllogoc, Ferizaj, Fushë Kosovë, Gjakovë, Gjilan, Istog, Obiliq, Prishtinë, Prizren, Shtime, Suharekë dhe Vushtrri lidhur me implementimin e masës 1.6 të Vendimit të Qeverisë Nr. 01/19 të datës 30.03.2020 dhe Vendimit të Ministrit të Financave dhe Transfereve Nr. 51/2020 të datës 12.05.2020. Pas kërkesës së pranuar nga Ministria e Financave dhe Transfereve, MPL ka adresuar njoftimin tek komunat me shumicë serbe lidhur me donacionin e ofruar nga UNDP për pajisje higjienike.

MPL ka mbajtur të informuar komunat për çdo vendim, kërkesë dhe njoftim të cilat kanë ardhur nga niveli qendror, si dhe ka pasur një rol koordinues me qëllim që kërkesat dhe prioritetet e komunave të adresohen tek niveli qendror. Po ashtu, është adresuar shkresa zyrtare tek Kryetarët e Komunave lidhur me menaxhimin e pandemisë COVID-19 dhe kërkesën lidhur me shtimin e kontrolleve tek subjektet e gastronomisë dhe qendrave tregtare në luftimin e COVID 19. Në këtë periudhë janë dërguar në adresë të Qendrës Operative të MPBAP raportet e komunave lidhur me veprimet e ndërmarra nga Drejtoritë e Inspeksionit, si dhe vendimet për 38 komunat e Kosovës për themelimin dhe funksionalizimin e Komiteteve Komunale Emergjente (Shtabeve Emergjente). MPL ka mbajtur të informuar komunat për çdo vendim, në këtë drejtim janë përcjellë 13 vendime të ndryshme në komuna me qëllim të menaxhimi të situatës pandemike, si:

1. Vendim Nr.04/06 për miratimin e Planit për gatishmëri dhe reagim kundër Corona Virusit dhe Planin e veprimit, datë, 10.03.2020;
2. Vendim Nr. 01/07 për vendosjen e masave me qëllim të parandalimit të infeksionit Corona Virus COVID-19, datë, 11.03.2020 si dhe Vendimin Nr. 01/16 për ndryshimin dhe plotësimin e këtij vendimi;
3. Vendim Nr. 01/08 për themelimin e Komisionit të Posaçëm për parandalimin e infeksionit Corona Virus COVID-19, datë 12.03.2020;
4. Vendim Nr. 01/09 për marrjen e masave shtesë pas konfirmimit të rasteve pozitive me Corona Virus COVID-19, (vendosja në karantinë e komunave: Klinë dhe Viti), datë 13.03.202;
5. Vendim Nr. 01/10 për marrjen e masave shtesë pas konfirmimit të rasteve pozitive me Corona Virus COVID-19, (vendosja në karantinë e komunës së Malishevës, 14.03.2020;
6. Vendim Nr. 01/11 për shpalljen e emergjencës për shëndetin publik, datë 15.03.2020;
7. Vendimi i Ministrisë së Shëndetësisë Nr. 21/III/2020, datë 20.03.2020;
8. Urdhëresë e MEPTINIS Nr. ref. 01/04 për mbarëvajtjen e veprimtarive ekonomike gjatë emergjencës se shëndetit publik, datë 20.03.2020;
9. Vendim Nr. 01/15 për ndërmarrjen e masave për parandalimin dhe kontrollin e përhapjes së virusit COVID-19, (ndalimi i qarkullimit të qytetarëve dhe automjeteve në kohë të caktuar, datë 23.03.2020;
10. Qarkore Informative e Ministrisë së Shëndetësisë Nr.11/2020 për informimin e Institucioneve Shëndetësore për zbatimin e Planit për rikthim në normalitet të shërbimeve shëndetësore;
11. Vendim i MPL-së Nr. 02-269 për themelimin e Grupit Operativ në kuadër të ministrisë për parandalimin e infeksionit Corona Virus, COVID-19;
12. Vendim i MPBAP Nr. 162/2020 për pezullimin e trafikut urban, datë 31.03.2020;
13. Vendim i MSH Nr. 178/IV/2020 për shpalljen e Komunës së Prishtinës zonë karantinë, datë, 11.04.2020.

Nga shpallja e emergjencës së shëndetit publik (COVID – 19), MPL ka ndërmarrë veprimet e nevojshme me qëllim të koordinimit ndër-institucional dhe informimit të komunave, si dhe mbështetjes së ofruar, për  parandalim dhe mbrojtje. Janë adresuar kërkesat e 38 komunave në Qendrat Operative përkatëse në nivel vendi, gjithashtu është adresuar kërkesa për sigurim të informatave me të dhënat për komunat me shumicë serbe lidhur me Institucionet e Kujdesit Parësor Shëndetësor. E njëjta është adresuar tek Ministria e Shëndetësisë. MPL së fundmi ka publikuar raportin për aktivitetet e komunave gjatë kësaj periudhe lidhur me COVID-19. Kurse, bazuar në vendimin e Qeverisë për aprovimin e planit për zbatimin  e programit të Rimëkëmbjes Ekonomike “Mbështetje për komunat e Kosovës për menaxhimin e situatës së krijuar nga pandemia në vlerë prej 10,000,000.00 €” MPL ka përgatitur kriteret për mbështetje  financiare për komunat e Kosovës  për menaxhimin e situatës së krijuar nga pandemia Covid-19. Pas aprovimit të raportit final të komisionit vlerësues, janë njoftuar komunat për vlerën e mjeteve ku është kërkuar nga secila komunë të njoftoj se në cilin program dhe në cilin kategori ekonomike do të alokohen mjetet. Bazuar në kërkesat e komunave, Ministria e Pushtetit Lokal ka përgatitur listën me të dhënat e komunave, të cilën e ka dërguar në MF që mjetet të alokohen drejtpërdrejtë në buxhetin e komunave përkatëse sipas kërkesave të tyre.

# II. Rritja e zhvillimit ekonomik lokal përmes mbështetjes financiare të komunave të bazuar në performancë

Aktivitetet e realizuara në kuadër të objektivit të parë, janë grupuar në 3 fusha kryesore si vijon:

* Hartimit të politikave për zhvillim ekonomik lokal;
* Financimit të projekteve të komunave;
* Menaxhimi i performancës komunale.

## 2.1. Zhvillimi i kuadrit strategjik për zhvillim ekonomik lokal

Pas aprovimit të Strategjisë për Zhvillim Ekonomik lokal 2019 – 2023 nga Qeveria, MPL së bashku me akterët tjerë të përfshirë ka nisur së implementuari strategjinë në fjalë. Për këtë qëllim në këtë periudhë në  kuadër të monitorimit të strategjisë është dërguar shkresa tek komunat dhe ministritë e linjës ku janë bartëse të aktiviteteve në kuadër të planit të veprimit të strategjisë për të raportuar lidhur me realizimin e aktiviteteve të dala nga plani i veprimit të SZHEL. Bazuar në planin vjetor të punës për vitin 2020 dhe në të dhënat e pranuara nga komunat dhe ministritë e linjës, është përgatitur raporti lidhur me implementimin e planit të veprimit të Strategjisë për Zhvillim Ekonomik Lokal i cili pas finalizimit është dërguar në Zyrën për Planifikim Strategjik, në kuadër të ZKM-së. Po ashtu është përgatitur raporti lidhur Strategjitë komunale për zhvillim ekonomik lokal, është bërë identifikimi i nevojave për mbështetje komunave në zhvillimin ekonomik lokal dhe i njëjti është dërguar tek menaxhmenti i MPL-së. Në këtë periudhë, është përgatitur edhe pyetësori për komuna lidhur me gjendjen e Strategjisë komunale për zhvillim ekonomik lokal, është harmonizuar me dokumentet strategjike, është dërguar në komuna, si dhe është ndarë edhe me OSCE-n për të dhënë kontributin e tyre. Janë realizuar takime me USAID, ZKA, komuna, AKK, NJQH dhe ZKA lidhur me proceset audituese për nivelin lokal dhe lidhur me menaxhimi i financave publike komunale: Sfidat dhe rekomandimet.

Sa i përket Projektit me Bankën Botërore “*Përfshirja e të Rinjve në Zhvillimin Ekonomik Lokal*” gjatë periudhës janë realizuar 9 takime lidhur me fillimin e projektit dhe procedurat. Sipas  kërkesës së përfaqësuesit të projektit të Bankës Botërore janë përgatitur informata të ndryshme lidhur me procedurat buxhetore komunale. Kurse, me datën 27.02.2020 është nënshkruar marrëveshja ndërmjet Qeverisë së Republikës së Kosovës dhe Bankës Botërore. Po ashtu, është nënshkruar marrëveshja dhe ka filluar implementimi i projektit që financohet nga Qeveria Japoneze përmes Bankës Botërore “*Komunat për të Rinjtë në Kosovë*”, i cili ka për qëllim përkrahjen e të rinjve në 10 komuna. Gjithashtu, është finalizuar dizajni i projektit dhe i njëjti ka marrë aprovimin e brendshëm nga Banka Botërore për implementimin e projektit “*Ndërlidhja e të Rinjve - Përfshirja e të rinjve dhe ndërmarrësia*” që do të mbështesë 38 Komuna, në vlerën 20 Milion $. Ndërsa, në bashkëpunim me Zyrën e BE-së në Kosovë, MPL ka përgatitur listën me 97 projekt-propozime lidhur me identifikimin e nevojave për mundësitë  e përkrahjes  së  komunave në përmirësimin e infrastrukturës komunale për “*Qasjen për personat me aftësi të kufizuara dhe lëvizje të zvogëluar në objektet publike në nivelin lokal*”. Është përgatitur projekt propozimi “*Instalimi i sistemeve solare në Shkollat e Republikës së Kosovës*” për 1216 shkolla në komuna në vlerë prej 20,003,200.00 € i cili është dërguar në ZKM dhe në MPJ.

## 2.2. Financimi i projekteve të komunave

Programi për financimin e projekteve kapitale të komunave është një ndër instrumentet kryesore të mbështetjes direkte të komunave në fushën e zhvillimit ekonomik. MPL ka përgatitur kriteret për aplikim të financimit të projekteve të komunave nga programi komunal për zhvillim të infrastrukturës socio-ekonomike të cilat me vendim të qeverisë Nr. 11/24 të datës 14.08.2020 janë aprovuar. Me datën 17.08.2020 është publikuar Thirrja për aplikim, ku janë pranuar  aplikimet nga 18 komunat me 21 projekte.  Pas raportit përfundimtar të vlerësimit të thirrjes për aplikim,  janë  realizuar 12 projekte në 10 komuna në vlerë prej 559,595.99€.

Ndërsa, për programin bashkëfinancimi me donatorë bazuar në skemën e grantit për performancë të komunave janë shpallur 23 komuna fituese dhe me datën 04.04.2020 është publikuar komunikata në ueb faqen e MPL-së, si dhe janë njoftuar të gjitha komunat përfituese.  Në kuadër të këtij programi janë financuar 42 projekte në vlere prej  3,770,213.06 €, prej tyre nga buxheti i MPL-së janë financuar 17 projekte në vlerë prej  1,550,788.93€  dhe nga buxheti i CDC/DEMOS janë financuar 25 projekte në vlerë prej 2,219,427.13€

**Diagrami 1**: *Investimet në sektorë sipas numrit dhe vlerës së projekteve.*

## 2.3. Vlerësimi i performancës komunale

Ministria e Pushtetit Lokal gjatë kësaj periudhe, rëndësi të madhe i ka kushtuar avancimit të sistemit të performancës komunale dhe skemës së grantit të bazuar në performancë. Është kontraktuar nga DEMOS konsulenti që ka vlerësuar gjendjen e sistemit elektronik të SMPK-së, është hartuar raporti vlerësues ku identifikohen përparësitë dhe dobësitë e funksionimit të këtij sistemi. Po ashtu, janë hartuar propozimet teknike për shpalljen e thirrjes për ofertim lidhur me zhvillimin e këtij sistemi, janë hartuar termat e referencës për operatorët që duhet të zhvillojnë këtë sistem, si dhe janë bërë përgatitjet për veprim të grupit teknik që do të zhvilloj sistemin. Kanë përfunduar procedurat e ofertimit të cilat janë udhëhequr nga projekti DEMOS, është përmbyllur afati i thirrjes dhe procesi i vlerësimit të ofertuesve për të mundësuar caktimin e operatorit fitues. Në këtë periudhë ka filluar programimi i sistemit elektronik për menaxhim të performancës i cili është testuar dhe është në fazën përfundimtare dhe i cili do të lansohet gjatë muajit shkurt 2021. Gjithashtu, në këtë periudhë janë mbajtur takimet me koordinatorë, kryetar të komunave dhe zyrtarët raportues, si dhe janë trajnuar të gjithë zyrtarët parmes trajnimeve online. Aktualisht janë duke u mbajtur edhe trajnimet me pjesëmarrje në secilën komunë dhe deri tani janë mbajtur trajnimet në komunat: Pejë, Podujevë dhe Kaçanik. Lidhur me ndarjen e granteve për komunat bazuar në performancë komunale, në vitin 2020 granti ka pasur dy cikle të vlerësimit:

1. Cikli I - i cili ka të bëjë me grantin e vitit 2020 dhe i cili është përfunduar dhe ka marrë për bazë performancën e vitit 2018 dhe
2. Cikli II - i cili ka filluar në muajin Qershor dhe merr për bazë performancën e vitit 2019.

Ministria e Pushtetit Lokal, në bashkëpunim me partnerët e saj strategjik SDC-DEMOS, SIDA dhe Ambasadën Norvegjeze në Kosovë, kanë përmbyllur procesin e përzgjedhjes së komunave përfituese nga granti i paraparë i performancës komunale për vitin 2020. Përmes Komisionit të Grantit të Performancës Komunale është bërë përzgjedhja e 23 komunave përfituese të 4.9 milion eurove nga granti i performancës komunale, prej të cilave 2.5 milion janë ndarë nga MPL, 950,000 euro SDC, 540,000 Qeveria Suedeze dhe 910,000 Qeveria Norvegjeze. Komunat janë kualifikuar në bazë të vlerësimit të performancës së arritur, mbështetur në Rregullat e Grantit të performancës komunale. Vlerësimi dhe përcaktimi i shumave financiare është bërë në një proces tejet transparent dhe gjithëpërfshirës, me pjesëmarrje aktive të të gjithë anëtarëve të Komisionit të Grantit, të përbërë nga: MPL dhe MF si struktura vendimmarrëse dhe anëtarëve të tjerë vëzhgues nga SDC-DEMOS, Ambasada Suedeze, Ambasada Norvegjeze dhe Instituti GAP. Raporti përmbledh informatat kyçe të performancës së komunave gjatë vitit 2018 dhe ndërlidhjes së këtyre rezultateve me indikatorët dhe komponentët e tjerë përcaktues të grantit. Tri kriteret e përdorura në këtë cikël të vlerësimit kanë qenë parakusht për qasje në grant. Sipas këtyre kritereve, komunat është dashur që: a) të kenë një opinion auditimi të paktën të pamodifikuar me theksim të çështjes; b)të kenë shpenzuar 75% ose më tepër të buxhetit për investime kapitale; dhe c) të kenë nënshkruar marrëveshjen tripalëshe të pjesëmarrjes (komuna, MPL dhe HELVETAS Swiss Intercooperation).

Rezultatet tregojnë se kriteret minimale janë përmbushur nga 23 komuna: Pejë, Junik, Lipjan, Gllogoc, Kaçanik, Gjilan, Mitrovicë e Jugut, Vushtrri, Hani i Elezit, Klinë, Rahovec, Shtime, Skenderaj, Gjakovë, Suharekë, Malishevë, Viti, Graçanicë, Kllokot, Ranillug, Shtërpcë, Mamushë, dhe Leposaviq. Përveç kësaj, Rregullat e Grantit parashohin një bonus prej 10% të totalit të grantit për 3 komunat me performancën më të mirë në ofrimin e shërbimeve. Si rrjedhojë, 3 komunat që kanë arritur numrin më të madh të pikëve sipas performancës janë: Komuna e Pejës – vendi i parë; Komuna e Junikut – vendi i dytë dhe Komuna e Lipjanit – vendi i tretë. Gjithashtu, performanca mesatare e të gjitha 38 komunave në 18 treguesit e performancës për vitin 2018 (grantin e vitit 2018) është 45.6% (26.4 pikë nga gjithsej 58 pikë të mundshme), ndërsa performanca mesatare e komunave që janë kualifikuar për grantin e performancës komunale është 48.28% (28 pikë nga gjithsej 58 pikë të mundshme). Dy komuna nuk i kanë raportuar të dhënat për performancën e vitit 2018 në Sistemin e Menaxhimit të Performancës Komunale (SMPK). Rezultati i këtyre dy komunave për treguesit - burimi i të dhënave të të cilëve është SMPK - është zero. Ndërsa, për treguesit për të cilët burimi i të dhënave është Zyra Kombëtare e Auditimit, këto komuna kanë fituar pikë sipas performancës së tyre. Rezultati i performancës së tyre e ka zvogëluar përqindjen mesatare të performancës për grantin e performancës komunale. Performanca mesatare e 36 komunave të cilat i kanë raportuar të dhënat e performancës së vitit 2018 në SMPK është 48.28% (3.45% më shumë krahasuar me mesataren e 38 komunave). 18 nga 38 komunat kanë arritur një performancë mesatare mbi 50% në 18 treguesit e performancës. 23 nga 38 komunat e vlerësuara i kanë përmbushur të tri kushtet minimale dhe janë kualifikuar për grant të performancës komunale për vitin 2020. Kjo do të thotë që më shumë se 50% e komunave në Kosovë janë përfituese të grantit të performancës komunale në vitin 2020. 36 nga 38 komunat në Kosovë (94.7%) e kanë përmbushur kushtin e tretë minimal (*Opinioni i auditimit së paku i pamodifikuar me theksim të çështjes*). 24 nga 38 komunat (63.15%) e kanë përmbushur kushtin e katërt minimal (Shkalla e shpenzimit së paku 75% e buxhetit për investime kapitale). 38 komuna (100%) e kanë përmbushur kushtin e pestë minimal (Marrëveshja e pjesëmarrjes e nënshkruar). Përderisa, dy kushtet tjera, raportimi i komunave në të gjithë treguesit e SMPK dhe rishqyrtimi i akteve ligjore të vlerësuara si të kundërligjshme nga organi mbikëqyrës, mbesin të ngrirë për këtë cikël të vlerësimit. Performanca mesatare e të gjitha 38 komunave në 18 treguesit e performancës për vitin 2018 (grantin e vitit 2018) është 45.6% (26.4 pikë nga gjithsej 58 pikë të mundshme), ndërsa performanca mesatare e komunave që janë kualifikuar për grantin e performancës komunale është 48.28% (28 pikë nga gjithsej 58 pikë të mundshme).

Rezultati mesatar i treguesve të performancës së vitit 2018 për secilën komunë veç e veç është dhënë në figurën numër 2 më poshtë. 18 nga 38 komunat kanë arritur një performancë mesatare mbi 50% në 18 treguesit e performancës. Po ashtu, është përgatitur edhe pako e dokumenteve udhëzuese për fillimin e raportimit të të dhënave për vitin 2019.

Gjithashtu, në këtë periudhë është hartuar raporti i performancës së komunave për periudhën Janar-Dhjetor 2019. Për këtë periudhë kanë raportuar 36 komuna, ndërsa 2 komuna (Mamushë dhe Dragash) nuk kanë ofruar të dhëna. Sa i përket të dhënave të vitit 2019, performanca e përgjithshme e komunave në 19 fusha me 119 tregues të matjes është 58.79%.  Fusha me performancën më të lartë është menaxhimi i fatkeqësive natyrore dhe të tjera me 77.19%, derisa më e ulëta qëndron tek kanalizimi, me 36.51% Pas publikimit të raportit të performancës ka vazhduar procesi i vlerësimit të komunave për grantin e performancës. Ky vlerësim është bazuar në Rregulloren 01/2020 për Sistemin e menaxhimit të performancës komunale dhe skemën e grantit të bazuar në performancë. janë aplikuar 5 kritere minimale për të fituar të drejtën e qasjes në grant:

* Komunat duhet të kenë raportuar sipas afatit të paraparë në SMPK;
* Komunat duhet të kenë rishqyrtuar aktet ligjore të vlerësuara si të kundërligjshme nga organet mbikëqyrëse;
* Opinioni i auditimit për vitin 2019 duhet të jetë të paktën i pamodifikuar me theksim të çështjes;
* Komunat duhet të kenë shpenzuar 75% ose më tepër të buxhetit të vitit 2019 për investime kapitale; dhe
* Komunat duhet të kenë nënshkruar marrëveshjen tri-palëshe të pjesëmarrjes (komuna, MPL dhe HELVETAS Swiss Intercooperation).

Në këtë segment, 17 nga 38 komunat e vlerësuara i kanë përmbushur të pesë kushtet minimale dhe janë kualifikuar për grant të performancës komunale për vitin 2021. Kjo do të thotë që pothuajse 50% e komunave në Kosovë do të jenë komuna përfituese të grantit të performancës komunale në vitin 2021. Përmes këtij vlerësimi 17 komuna përfitojnë 5.2 milion euro nga Granti i Performancës i cili planifikohet të alokohet në vitin 2021. Në këtë periudhë, gjithashtu është bërë vlerësimi i punës së MPL-së nga Komisioni Evropian përmes Raportit të Vendit për Kosovën, i cili thekson përmirësimin e performancës së qeverisjes lokale dhe ofrimin e shërbimeve. Raporti vlerëson si një hap të mirëpritur që fondet publike për investimet kapitale në komuna, nuk ndahen sipas preferencave politike, por sipas një qasje të drejtë, transparente dhe të bazuar në rregulla.

# III. Avancimi i bashkëpunimit ndërkomunal, komunal ndërkombëtar dhe ndërkufitar

Aktivitetet në këtë objektiv janë realizuar në drejtim të:

* Forcimit të bashkëpunimit ndërkomunal dhe komunal ndërkombëtar; dhe
* Zbatimit të programeve të bashkëpunimit ndërkufitar

## 3.1. Bashkëpunimi ndërkomunal dhe komunal ndërkombëtar

Në periudhën Janar – Dhjetor 2020, MPL në bashkëpunim me misionin e OSCE-së në Kosovë, ka finalizuar analizën dhe planin e veprimit lidhur me bashkëpunimin ndërkomunal, si dhe janë mbajtur 5 punëtori/takime virtuale me komunat e 5 regjioneve të Kosovës, ku është prezantuar dhe diskutuar analiza e bashkëpunimit ndërkomunal, si dhe plani i veprimit.

Gjithashtu me qëllim të intensifikimit për një bashkëpunim ndërkomunal në mes të komunave, MPL ka zhvilluar diskutime me të gjitha komunat për të identifikuar nismat për bashkëpunim ndërkomunal. Si rrjedhojë, janë ndërmarrë 12 iniciativa për bashkëpunim ndërkomunal. Sa i përket bashkëpunimit ndërkomunal ndërkombëtar janë ndërmarr veprime për iniciativa të reja për bashkëpunim dhe arritje të marrëveshjeve ndërmjet komunës se Ferizajt me qytetin e Cedar Falls të shtetit IOWA-së, si dhe komunës së Podujevës me qytetin e Ames të shtetit të IOWA-së, si dhe në mes komunës së Rahovecit me dy komuna Arbëreshe në Itali atë të Frascineto dhe Civitta. Nënshkrimi i Marrëveshjes së Komunës së Rahovecit dhe qyteteve (*Civita dhe Frascineto*) të Italisë është paraparë të realizohet më herët, mirëpo për shkak të situatës me pandeminë COVID 19, është shtyrë për periudhat tjera, kur edhe do të krijohen kushtet në të dy vendet. Ndërkohë, një marrëveshje është nënshkruar në mes të komunës së Gjilanit dhe Sioux City në Iowa.

## 3.2. Zbatimi i programeve të bashkëpunimit ndërkufitar

**3.2.1. Programi IPA II Kosovë-Shqipëri 2014-2020**

Gjatë kësaj periudhe, kanë përfunduar implementimin 4 projekte nga Thirrja e Parë për projekt propozime, me përjashtim të 1 projekti i cili do të përfundoj në muajin Korrik 2020. Janë kontraktuar 2 projekte të financuara nga Thirrja e dytë për projekt propozime nga EUD në Tiranë për prioritetin: ‘*Mbrojtja e ambientit, promovimi i përshtatjes dhe zbutjes së ndryshimeve klimatike*’, si dhe ‘parandalimi dhe menaxhimi rrezikut’ në vlerë të përgjithshme 1,917,732 Euro. Të dy projektet kanë filluar të zbatohet në fund të vitit 2019 dhe të njëjtat do të vazhdojnë të zbatohen deri në vitin 2023.

Në bashkëpunim me Ministrinë për Evropë dhe Punë të Jashtme të Shqipërisë ka filluar implementimi i Grantit të ri të asistencës teknike, për periudhën 3 vjeçare Janar 2020 - Dhjetor 2023, në vlerë të përgjithshme 360,000.00 Euro. Po ashtu, është krijuar Taska Forca e Përbashkët për programimin e IPA III 2021 - 2027 të programit të BNK-së Shqipëri- Kosovë. Gjithashtu, nga ana e strukturave operative të Kosovës, me datë 26 Qershor 2020 është nxjerr Vendimi për formimin dhe përbërjen e Task Forcës së Përbashkët dhe me datë 22 Korrik është realizuar takimi i parë online i Task Forcës së Përbashkët për programimin e IPA III, ku janë prezantuar zonat e programit, prioritetet aktuale të programit, si dhe propozimet e reja nga të dy anët. Ndërsa, sa i përket menaxhimit të TAGC dhe organizimit të takimeve të përbashkëta në kuadër të këtij programi, në këtë periudhë kohore edhe pse nuk ka pasur takime të përbashkëta, megjithatë menaxhimi i TAGC ka vazhduar e realizimin e detyrave. Në këtë periudhë, ka përfunduar procesi i kompletimit të pyetësorëve për grupet e synuara lidhur me programimin e IPA III 2021 – 2027, si dhe është finalizuar dhe miratuar nga JTF dokumenti për programimin e IPA III 2021-2027.

**3.2.2. IPA II BNK Kosovë-Maqedoni 2014-2020**

Gjatë kësaj periudhe fillimisht është bërë organizimi i ceremonisë së hapjes së pikës së përbashkët kufitare ndërmjet Kosovës dhe Maqedonisë Veriore në Stanqiq – Bellanocë, pastaj nga gjithsej nëntë (9) projektet e kontraktuara në kuadër të Thirrjes së I dhe të II, pesë (5) prej tyre janë përmbyllur, derisa katër (4) projekte të tjera janë në zbatim e sipër, pasi këto projekte janë projekte të cilat kanë një kontunitet edhe për vitet tjera. Në këtë periudhë, janë kontraktuar tri (3) projekte në kuadër të Thirrjes së III-të, ndërkaq zbatimi i tyre ka filluar gjatë këtij viti, ku shuma totale e kontraktuar është 1,212.021.00 euro. Përderisa dy (2) projekte hyjnë në kuadër të nën Prioritetit 3: Mbrojtja e ambientit, promovimi i përshtatjes dhe zbutjes së ndryshimeve klimatike, si dhe parandalimit dhe menaxhimit të rreziku dhe 1 (një) projekt hynë nën Prioritetin 2: Inkurajimi i turizmit, kulturës dhe trashëgimisë natyrore. Është krijuar Taska Forca e Përbashkët për programimin e IPA III 2021 - 2027 të programit të BNK-së Kosovë - Maqedoni Veriore. Po ashtu, nga ana e strukturave operative të Kosovës, me datë 26 Qershor 2020 është nxjerr Vendimi për formimin dhe përbërjen e Task Forcës së Përbashkët, ku me datë 17 gusht 2020, është mbajtur takimi i parë i Task Forcës së Përbashkët, me ç’rast janë prezantuar zonat e programit, prioritetet aktuale të programit, si dhe propozimet e reja.

Ndërsa, me qëllim të monitorimit të projekteve nga Thirrjet në fjalë, janë realizuar 5 vizita monitoruese, përkatësisht gjatë muajit Mars 2020. Bazuar në rekomandimet e Zyrës së BE-së, si dhe për shkak të përkeqësimit të situatës dhe mundësisë së mbylljes së kufirit, vizitat tjera monitoruese janë anuluar me mundësinë që të realizohen në muajt në vazhdim varësisht nga situata pandemike. Në këtë periudhë kohore është finalizuar paketa aplikuese nga Thirrja e 4-të, e cila planifikohet të lansohet në periudhat e ardhshme për shkak të situatës së COVID 19. Gjatë kësaj periudhe janë realizuar tri takime: është mbajtur takimi bilateral ndërmjet Strukturave Operative, Zyrës së BE-së dhe SPT-së, është mbajtur takimi i 9-të me radhë i PSC-së dhe takimi i 5-të i Komitetit të Përbashkët Monitorues (JMC-së). Po ashtu, është finalizuar ndarja e buxhetit, është finalizuar marrëveshja e partneritetit, si dhe plani i aktiviteteve në vijim në kuadër të Programit KS-MK. Në kuadër të këtij programi është aprovuar raporti vjetor AIR 2019 nga JMC dhe i njëjti është dërguar në Komisionin Evropian. Po ashtu, ka përfunduar procesi i kompletimit të pyetësorëve për grupet e synuara lidhur me programimin e IPA III 2021 – 2027, si dhe është finalizuar dhe miratuar nga JTF dokumenti për programimin e IPA III 2021-2027.

## 3.3.3. IPA II BNK Kosovë-Mali i Zi 2014-2020

Për shkak të masave të ndërmarra nga qeveria e Kosovës dhe Malit të Zi për të parandaluar përhapjen e virusit Covid 19, përfshirë këtu edhe mbylljen e kufijve, implementimi i 7 projekteve në kuadër të Thirrjes së parë për propozime është bërë në përputhje me udhëzimet qeveritare. Gjatë kësaj kohe përfituesit nuk kanë realizuar ngjarje publike. Përfituesit kanë implementuar projektet e tyre me aktivitete që nuk kanë rrezikuar përhapjen e virusit, kurse komunikimi dhe koordinimi i aktiviteteve është bërë përmes video konferencave. Ndërkohë, është hartuar pakoja implementuese, përkatësisht udhëzuesi për implementimin e grant kontratave të përfituesve të Thirrjes së dytë për projekt propozime dhe dokumentet përcjellëse në bashkëpunim me strukturën operative në Mal të Zi. Është themeluar Task Forca e Përbashkët, e përbërë nga përfaqësues të ministrive të linjës, shoqërisë civile dhe akterëve të tjerë nga dy vendet Kosovë – Mali i Zi, financuar nga programi IPA II (2014 – 2020) për hartimin e programit e IPA III (2021 – 2027), ka përfunduar procesi i kompletimit të pyetësorëve për grupet e synuara lidhur me programimin e IPA III 2021 – 2027, si dhe është finalizuar dhe miratuar nga JTF dokumenti për programimin e IPA III 2021-2027.

Gjithashtu, në këtë periudhë është mbajtur takimi virtual i 4-të i Komitetit të Përbashkët Monitorues (JMC) me ç’rast janë prezantuar dhe është diskutuar lista e (veprimeve) projekteve të cilat do të financohen në Thirrjen e Dytë për propozime të Programit të BNK-së Mali i Zi - Kosovë 2014 - 2020 në kuadër të IPA II. Komiteti i Përbashkët Monitorues (JMC) ka ekzaminuar dhe ka dhënë mendimin pozitiv këshillues për listën (e veprimeve) të projekteve që do të financohen nga Thirrja e dytë për propozime. Opinioni këshillues dhe vendimi i Komitetit të Përbashkët Monitorues (JMC) 2020-2024 është nënshkruar me datë 19 Qershor 2020. Është aprovuar raporti vjetor (AIR) për vitin 2019 për programin e BNK-së Mali i Zi - Kosovë, në kuadër të IPA I 2011 - 2013, përmes procedurave të parashikuara me shkrim të Komitetit të Përbashkët Monitorues (JMC). Projekti “*Nisma të përbashkëta ndërkufitare për një menaxhim më të mirë të mbeturinave*” ka përfunduar sipas afatit më datë 29 gusht 2020, ndërkaq ka vazhduar implementimi i 6 projekteve tjera nga Thirrja e parë. Përfituesit janë asistuar në vazhdimësi nga Sekretariati i Përbashkët Teknik në Podgoricë dhe zyra Antenë në Prishtinë. Po ashtu, janë nënshkruar kontratat me 6 përfitues të përzgjedhur në kuadër të Thirrjes së dytë, tre përfitues në kuadër të prioritetit tematik 1 "*Promovimi i punësimit, lëvizjes së punëtorëve dhe përfshirjes sociale*" dhe tri projekte në kuadër të prioritetit tematik 3 "*Inkurajimi i turizmit, kulturës dhe trashëgimisë natyrore*", si dhe është realizuar përmes platformës online pakoja implementuese, përkatësisht seminaret dhe trajnimet e parapara me përfituesit e Thirrjes së dytë.

# IV. Avancimi i politikave dhe i kornizës ligjore për vetëqeverisje lokale

Aktivitetet e realizuara gjatë kësaj periudhe që ndërlidhen me përmbushjen e objektivit 2 të Planit të Punës për vitin 2020, janë shtrirë në drejtim të:

* Hartimit të projektligjeve dhe akteve nënligjore të planifikuara;
* Konsultimit paraprak të akteve sektoriale;
* Takimeve të rregullta me komunat;
* Monitorimit të komunave;
* Adresimin dhe zbatimin e obligimeve nga agjenda evropiane;
* Raporteve të hartuara;
* Koordinimit të politikave.

## 4.1. Zhvillimi i akteve ligjore dhe nënligjore

Ministria e Pushtetit Lokal, fokus të veçantë i ka dhënë edhe akteve nënligjore në programin legjislativ për vitin 2020 dhe dokumenteve tjera, si në vijim:

* Rregullorja për Sistemin e Menaxhimit të Performancës së komunave (*është miratuar nga Ministri i MPL-së, si dhe është publikuar në Gazetën Zyrtare me datë 04.08.2020*);
* Rregullorja për përcaktimin e procedurave të dhënies në shfrytëzim dhe këmbimin e pronës së paluajtshme të Komunës (*është aprovuar nga Qeveria, si dhe është publikuar në Gazetën Zyrtare me datë 13.08.2020*);
* Udhëzimi administrativ për Transparencë në Komuna (*është miratuar nga Ministri i MPL-së si dhe është publikuar në Gazetën Zyrtare me datë 06.10.2020*);
* Udhëzimi administrativ për sekretaritë e kuvendit të komunës (*është miratuar nga Ministri i MPL-së dhe është publikuar në Gazetën Zyrtare me datë 06.10.2020*);
* Udhëzimi administrativ për procedurën e emërimit të nënkryetarëve në komuna (*është miratuar nga Ministri i MPL-së dhe është publikuar në Gazetën Zyrtare me datë 01.10. 2020*);
* Rregullorja për organizimin e brendshëm dhe sistematizimin e vendeve të punës së MPL-së (*është finalizuar dhe është përcjellë në MPB*);
* Udhëzimi administrativ për procedurën e themelimit, përbërjen dhe kompetencat e komiteteve të përhershme në komuna (*është miratuar nga Ministri i MPL-së dhe është publikuar në Gazetën Zyrtare me datë 21.12. 2020*);
* Është formuar grupi punues dhe ka hartuar një draft të parë analizë lidhur me Vlerësimin Ex post të Ligjit për zgjedhje lokale e cila është proceduar në Qeveri;
* Është hartuar Qarkorja Ligjore për zbatimin e Vendimeve të Qeverisë për parandalimin e COVID-19;
* Është hartuar Vendimi për marrjen e masave për parandalimin e përhapjes së Covid-19, brenda në MPL dhe Vendimi për caktimin e zyrtares përgjegjëse të MPL-së duke u bazuar Ligjin Nr. 06/L-085, për Mbrojtjen e Sinjalizueseve;
* Është hartuar Model-Rregullorja për bashkëpunimin e komunës me fshatrat vendbanimet dhe lagjet urbane dhe iu është dërguar të gjitha komunave si model për hartimin e Rregulloreve komunale;
* Është përgatitur Doracaku për përgjegjësitë e komunave që derivojnë nga aktet ligjore të miratuara nga Kuvendi i Republikës së Kosovës dhe nga aktet nënligjore të miratuara nga Qeveria dhe Ministritë sektoriale për vitin 2020.

## 4.2. Vlerësimi i ndikimit të politikave në fushën e vetëqeverisjes lokale

Gjatë kësaj periudhe MPL ka zhvilluar 3 takime të brendshme për të diskutuar përmbajtjen e Raportit mbi Studimin e Fizibilitetit të Vetëqeverisjes Lokale i cili është përfunduar nga ekspertët dhe i njëjti është dërguar tek zyra e Sekretares së Përgjithshme të MPL-së për aprovim. Ky raport ka për qëllim diagnostifikimin e sistemit ekzistues të vetëqeverisjes lokale në Kosovë bazuar në parimet e Kartës Evropiane për Vetëqeverisje Lokale. Sa i përket fazës së II-të, është nxjerrë vendimi Nr. 02-717 i datës 29.09.2020 për Themelimin e Grupit Tematik Punues “*Mbikëqyrja e Komunave nga autoriteti Mbikëqyrës*”, në kuadër të së cilës fushë edhe do të nxjerrën analizat dhe opsionet përfundimtare të raportit. Gjithashtu, në këtë periudhë është realizuar dokumenti nga MPL lidhur me mbikëqyrjen e komunave në disa vende rajonale dhe evropiane dhe së bashku me dokumentin e studimit të Fizibilitetit, janë përmbledhur me një dokument të vetëm, në mënyrë që të analizohen përparësitë, dobësitë dhe modelet e mbikëqyrjes së komunave.

Sa i përket konsultimit paraprak të akteve të ministrive sektoriale dhe përputhshmërisë së tyre me legjislacionin për vetëqeverisje lokale, në total janë pranuar 143 akte ligjore dhe nënligjore prej tyre 22 Projekt-Ligje, 32 Projekt-Rregullore, 79 Projekt Udhëzime dhe 10  Koncept Dokumente.  Po ashtu janë përgatitur gjithsej 143 shkresa përcjellëse, prej tyre 133  shkresa harmonizuese dhe janë dhënë 10 komente për aktet gjatë konsultimit paraprak. Gjithashtu, MPL në periudhën Janar- Dhjetor 2020 kërkesat e komunave janë proceduar në Qeveri. Kësisoj, është bërë procedimi i kërkesave të komunave nga MPL lidhur me procedurat e kthimit të pronave të menaxhuara nga AKP-ja në pronësi të komunave, bazuar në Ligjin Nr. 06/L-092 për Dhënien në Shfrytëzim dhe Këmbimin e Pronës së Paluajtshme të Komunës dhe Rregulloren (QRK) Nr. 09/2020 për Përcaktimin e Procedurave të Dhënies në Shfrytëzim dhe Këmbimin e Pronës së Paluajtshme të Komunës. Gjatë kësaj periudhe janë pranuar 18 kërkesa nga komunat lidhur me procedurat e kthimit të pronave të menaxhuara nga AKP-ja në pronësi të komunave. Komunat të cilat kanë parashtruar kërkesa janë:; Deçan, Ferizaj ,Gjakovë, Kamenicë, Lipjan (RastiInfrakos), Lipjan , Mitrovicë Jugore, Mitrovicë Veriore, Pejë, Prizren, Prizren, Ranillug, Skenderaj, Vushtrri, Zveçan, Zveçan, Skenderaj.

## 4.3. Monitorimi i kuvendeve të komunave

Në periudhën Janar – Dhjetor, 2020 kanë funksionuar 38 komuna të Republikës së Kosovë, duke mbajtur mbledhje rregullisht, mbledhjet kanë qenë të hapura për publikun dhe kuvendet e komunave kanë mbajtur gjithsej 427 mbledhje, prej tyre 340 mbledhje kanë qenë të rregullta, 73 të jashtëzakonshme dhe 14 urgjente. Gjithashtu, kuvendet e komunave kanë miratuar gjithsej 1481 akte, prej të cilave 101 rregullore dhe 1380 vendime, ku nga MPL janë vlerësuar 834 akte ose 56.3% ndërsa në ministri të linjës janë dërguar 647 akte ose 43.6% për vlerësim. 100 % e akteve të kuvendeve u janë nënshtruar procesit të shqyrtimit administrativ të ligjshmërisë. Pas vlerësimit dhe shqyrtimit të ligjshmërisë së akteve në komuna, në rishqyrtim komunave ju ka kthyer 35 akte ose 4.1%, nga të cilat komunat pas marrjes së kërkesës për rishqyrtim kanë rishqyrtuar dhe harmonizuar 24 akte ose 2.8%, ashtu siç është kërkuar nga MPL ndërsa 11 akte  ose 1.3% mbesin brenda afatit për rishqyrtim të ligjshmërisë së akteve. Ndërsa, Ministritë e linjës në rishqyrtim kanë kthyer 64 akte ose 9.8% të komunave, 30 akte ose 4.6% janë rishqyrtuar dhe harmonizuar ndërsa 34 akte ose 4.6% mbesin ende të pa rishqyrtuar që janë brenda afati për rishqyrtim.

**Diagrami 2**: *Numri i mbledhjeve të komunave dhe aktet e shqyrtuara gjatë periudhës Janar – Dhjetor 2020*.

Ministria e Administrimit të Pushtetit Lokal konform mandatit ligjor të përcaktuar me legjislacionin për vetëqeverisje lokale monitoron komunat mbi bazën e të cilave harton raporte periodike për funksionimin e komunave të Republikës së Kosovës. Komunat, përkatësisht organet e komunës janë të obliguara që ushtrimin e kompetencave të tyre ta zhvillojnë sipas Kushtetutës, ligjeve dhe akteve nënligjore të Republikës së Kosovës.

Gjatë periudhës janar-dhjetor 2020 në Republikën e Kosovës kanë funksionuar Kuvendet e 38 komunave, bazuar në nenin 86 të Ligjit për Vetëqeverisje Lokale, MPL është e obliguar të hartoj dhe dorëzoj në Qeveri dhe Kuvend të Republikës së Kosovës, Raportin vjetor të funksionimit të komunave. Ky raport është dërguar në Qeveri, Presidencë dhe Kuvend me datën 28 Mars 2020. Mirëpo, për shkak të pandemisë së COVID 19 nuk është mbajtur ceremonia e publikimit të këtij raporti, megjithëse raporti nxjerr 36 rekomandime të përgjithshme të dedikuara për komunat. Gjithashtu, janë hartuar raportet periodike (Janar – Mars, Prill – Qershor dhe Korrik – Shtator dhe Tetor – Dhjetor, 2020) të funksionimit të komunave.

## 4.4. Adresimi i obligimeve nga agjenda evropiane

Ministria e Pushtetit Lokal ka bërë koordinimin e aktiviteteve me komuna për adresimin dhe zbatimin e obligimeve të cilat burojnë nga agjenda e integrimit evropian. Gjatë vitit 2020 është hartuar dhe është publikuar raporti vjetor për përmbushjen e obligimeve të komunave nga Agjenda Evropiane për vitin 2019 me ç’rast komunat kanë përmbushur një pjesë të konsiderueshme të obligimeve nga agjenda evropiane. Sipas vlerësimeve të bëra, në kuadër të Kritereve Politike, komunat kanë zbatuar rreth 71% të masave; nga Kriteret Ekonomike janë realizuar 71% të masave si dhe nga fusha e Standardeve Evropiane janë përpushur 66% të masave. Në total komunat kanë arritur të përmbushin 69% të obligimeve të tyre.  Në bashkëpunim me komunat është hartuar plani gjithëpërfshirës i komunave për përmbushjen e obligimeve të komunave nga Agjenda Evropiane për vitin 2020 nga i cili plan janë hartuar planet individuale për secilën komunë, ku janë përcaktuar të gjitha obligimet e komunave në këtë fushë në bazë të 3 kritereve kryesore të integrimit: a) politike, b) ekonomike dhe c) standardeve evropiane. Janë dërguar planet individuale në komuna për raportim për periudhën Janar – Qershor 2020 me ç’rast është hartuar raporti i përmbushjes së obligimeve të komunave nga Agjenda Evropiane Janar-Qershor 2020 dhe është publikuar në ueb faqen e Ministrisë. Sipas këtij raporti, komunat kanë përmbushur: Kriteret politike 52% të masave, Kriteret ekonomike 60% të masave, Standardet Evropiane 63% të masave. Në total komunat kanë arritur që të përmbushin 59% të obligimeve të tyre që dalin nga agjenda evropiane. Gjatë kësaj periudhe janë përditësuar planet individuale të komunave për përmbushjen e obligimeve të komunave nga agjenda evropiane me sfidat e identifikuara të qeverisjes lokale nga raporti i KE-së për vendin si dhe janë planet në 38 komuna për raportimin e përmbushjes së obligimeve të komunave nga agjenda evropiane për periudhën Janar-Dhjetor 2020.

Në bashkëpunim me organizatat e shoqërisë civile dhe donatorët rreth procesit të integrimit evropian, gjatë kësaj periudhe janë mbajtur 5 takime me donatorë: Romacted, GIZ dhe OSBE dhe 2 takime virtual me Zyrtarët Komunal për Integrime Evropiane. Gjithashtu, është ofruar mbështetje njësive të MPL-së dhe komunave lidhur me identifikimin e nevojave për të tyre për aplikim, përgatitjen e projekteve për aplikim në instrumentin e TAIEX-it, për fushat të cilat  mbështet TAIEX si dhe për mënyrën e aplikimit.

Me kërkesë të ZKM-së (ish -MIE-së) është përditësuar inputi për Raportin e KE-së për Kosovën për vitin 2020 me të dhëna shtesë për periudhat raportuese: 1 Nëntor 2019 – 15 Shkurt 2019,  15 Shkurt- 01 Prill 2020, 1 Prill - 15 Qershor 2020 dhe periudhën Korrik-Shtator 2020. Gjithashtu janë përgatitur Raportet për zbatimin e programit kombëtar të MSA-së për periudhën Janar-Dhjetor 2019, Korrik-Shtator 2020 dhe janë lansuar në platformën online të ZKM-së (ish MIE),janë identifikuar konkluzionet e komiteteve: a) konkluzionet e dala nga Takimi i tretë i Komitetit të Stabilizim-Asociimit dhe b) konkluzionet e nën-komitetit për drejtësi, liri dhe siguri për të cilat aktivitet është raportua në ZKM (ish-MIE), janë identifikuar sfidat e qeverisjes lokale nga raporti i KE-së për Kosovën të cilat me anë të shkresave zyrtare janë dërguar tek 38 Kryetarët e komunave si dhe janë propozuara masat e MPL-së për vitin 2021 për zbatimin e Programit Kombëtar të MSA-së.

## 4.5. Koordinimi i politikave

Gjatë kësaj periudhe një vjeçare ka përfunduar hartimi i planit të punës së MPL-së për vitin 2020 i cili është dërguar në sekretariatin koordinues të qeverisë. Po ashtu, është mbajtur takimi i departamenteve dhe njësive organizative të MPL-së për koordinimin e aktiviteteve të planifikuara në vitin 2020, për hartimin e planit të përbashkët me DEMOS dhe OSBE, si dhe projeksioneve 2020-2021. Është siguruar identifikimi i prioriteteve strategjike të MPL-së të cilat dalin si obligime nga Strategjia për Vetëqeverisje Lokale, strategjia për Zhvillim Ekonomik Lokal, SKZH, PKZMSA, ERA, si dhe dokumentet e tjera sektoriale. Të gjitha janë marrë për bazë gjatë hartimit të planit të punës për vitin 2020. Në këtë periudhë është bërë identifikimi i prioriteteve afatmesme strategjike, është hartuar plani 3-vjeçar të punës së MPL-së, si dhe është bërë harmonizimi i tij me KASH-n. Kurse, bazuar në kërkesat e qeverisë për raportim, është përgatitur edhe raporti lidhur me zbatimin e PVPQ-së për periudhën Janar- Mars 2020, Janar-Qershor 2020, Janar – Shtator, 2020 dhe Janar – Dhjetor, 2020. MPL ka përfunduar raportin për zbatimin e strategjisë për vetëqeverisje lokale 2016 – 2026 për periudhën Janar – Dhjetor 2019 dhe për periudhën Janar – Qershor 2020, si dhe është mbajtur takimi virtual me grupin punues ndërministror të Strategjisë me përkrahje nga OSCE. Në muajin nëntor të vitit 2020 kanë filluar përgatitjet për hartimin e planit vjetor të punës së MPL-së për vitin 2021, janë mbajtur takime me njësitë dhe departamentet e MPL-së, është finalizuar plani dhe i njëjti është dërguar në Sekretariatin Koordinues të Qeverisë, pastaj është vendosur në sistemin elektronik për monitorim dhe raportim. Rëndësi të veçantë kanë pasur edhe hartimi i një mori raportesh, analizash, dokumentesh, e të tjera të cilat janë produkt i MPL-së, si:

* Raporti Vjetor i punës së MPL Janar-Dhjetor 2019, Raporti gjashtëmujor i punës së MPL-së, Raporti nëntëmujor i punës së MPL-së dhe Raporti vjetor i punës së MPL-së;
* Analiza e zbatimit të planit vjetor të punës së MPL-së për periudhën Janar – Mars dhe Janar – Qershor, 2020;
* Raporti vjetor i funksionimit të komunave Janar – Dhjetor 2019;
* Raporti i të arriturave të MPL-së për vitin 2019;
* Raporti 100 ditorë i punës së MPL-së 2020;
* Raporti statistikor për MPL Janar – Tetor, 2020;
* Raporti i situatës së pandemisë COVID - 19 për komunat e Republikës së Kosovës;
* Raporti për planin e integritetit për periudhën Janar-Qershor 2020;
* Analiza e realizimit të planit të punës së MPL-së për periudhën Janar Dhjetor 2019, Janar-Mars 2020, Janar – Qershor 2020 dhe Janar – Shtator 2020;
* Raport për zbatimin e rekomandimeve të auditorit (të jashtëm dhe të brendshëm) për vitin 2018 dhe për periudhën Janar – Dhjetor 2019;
* Është përgatitur lista e rreziqeve e MPL-së për periudhën Janar – Dhjetor 2019, Janar-Qershor 2020, Janar – Shtator 2020 dhe Janar – Dhjetor 2020;
* Është përgatitur lista e vetëvlerësimit të MPL-së për periudhën Janar – Dhjetor 2019, Janar-Qershor, Korrik – Shtator dhe Tetor – Dhjetor, 2020;
* Është publikuar raporti përmbledhës për investimet kapitale në komuna për vitin 2019;
* Janë përgatitur raportet e investimeve kapitale në komuna për periudhën 2017-2019 dhe periudhën 2008-2019;
* Raporti vjetor lidhur me shpenzimet komunale dhe realizimin e të hyrave vetanake të komunave për vitin 2019;
* Raporti i hartuar për realizmin e të hyrave vetanake për periudhën Janar - Qershor 2020;
* Raporti i hartuar për shpenzimet e komunave për periudhën Janar-Qershor 2020;
* Është hartuar analiza “*Trendët e të hyrave vetanake për periudhën 2017-2019*”;
* Është hartuar analiza “*Trendët e realizimit të buxheteve komunal* *2017-2019*”;
* Raporti vjetor lidhur me monitorimin e planit të veprimit të Strategjisë për Zhvillim Ekonomik Lokal 2019-2021;
* Pyetësori për Strategjitë për Zhvillim Ekonomik Lokal në komuna.

# V. Ngritja e transparencës komunale, promovimi i të drejtave të njeriut dhe zhvillimi i kapaciteteve

Aktivitetet e realizuara gjatë kësaj periudhe (Janar – Dhjetor 2020) janë ato të cilat ndërlidhen me:

* Monitorimin e fushës së të drejtave të njeriut në komuna;
* Forcimin e transparencës komunale;
* Monitorimit të ueb-faqeve komunale;
* Monitorimit të zbatimit të ligjit për qasje në dokumentet zyrtare në komuna;
* Implementimit të standardeve të konsultimit publik në komuna;
* Bashkëpunimit me shoqërinë civile.

## 5.1. Aktivitetet në fushën e të drejtave të njeriut

MPL ka vazhduar me mbështetjen e komunave në zbatimin e politikave në fushën e të drejtave të njeriut. Në këtë periudhë është hartuar Raporti vjetor për të drejtat e njeriut për periudhën e vitit 2019, Raporti gjashtëmujor dhe vjetor për të drejtat e njeriut në komuna, si dhe raporti gjashtëmujor dhe krahasimor për barazi gjinore 2019/2020. Sipas raportit për barazi gjinore 2019 dhe 2020 komunat të cilat kanë raportuar në këtë pikë janë gjithsejtë 20 komuna (*Prishtinë, Pejë, Podujevë, Gjakovë, Mitrovicë, Prizren, Gjilan, Obiliq, Viti, Shtime, Suharekë, Istog, Kamenicë, Kaçanik, Gllogoc, Deçan, Rahovec, Hani i Elezit, Dragash dhe Mamushë*). Në vitin 2019 të regjistruar janë 1429 prona në emër të dy bashkëshortëve. Ndërsa, për vitin 2020 periudha janar – nëntor 2020, janë të regjistruar 1179 raste. Sa i përket përfaqësimit gjinorë, të dhënat tregojnë se në 38 komuna janë emëruar drejtoret e drejtorive komunale apo gjithsejtë 377 drejtorë. Nga këto të dhëna, 95 gra janë të emëruara në këto pozita dhe 282 burra. Komuna e Gllogocit, Kllokotit dhe Kamenicës kanë emëruar në këto pozita 50% gra. Pra, në pozitat vendimmarrëse në 38 komuna janë 95 gra ose 25.2%, ndërsa 282 ose 74.8% janë burra.

Në kuadër të promovimit të drejtave të njeriut në nivel lokal, MPL në bashkëpunim me komunën e Vitisë kanë filluar realizimin e projektit për identifikimin e qasjes fizike për personat me aftësi të kufizuara në këtë komunë. Në këtë fazë, është formuar Grupi teknik ka bërë identifikimin e mungesës së qasjes fizike për PAK në objektet publike, ngritjen e vetëdijes së qytetarëve dhe institucioneve lidhur më këtë çështje, si dhe sigurimin e kritereve për ndërtimin e objekteve të reja për PAK. Komisioni për evidentimin e objekteve publike dhe banesave kolektive dhe private për qasjen e personave me aftësi të kufizuar në komunën e Vitisë ka raportuar në bazë të vendimit të kryetarit të komunës dhe ky komision në bazë të këtij vendimi ka bërë vizita në objektet e cekura në vendim dhe ka bërë identifikimin e tyre dhe ka përgatitur listën me të gjetura, megjithëse ky aktivitet është shtyrë për shkak të pandemisë globale të COVID 19.

## 5.2. Forcimi i transparencës komunale

Forcimi i transparencës dhe qeverisja elektronike kanë qenë ndër objektivat kryesore të kësaj periudhe. Në këtë segment, MPL ka finalizuar planin e monitorimit për transparencë në komuna dhe janë identifikuar të gjithë treguesit e transparencës që dalin nga legjislacioni primar dhe sekondar. Plani identifikon njësitë kryesore të MPL-së përgjegjëse për mbledhjen dhe raportimin e të dhënave të transparencës. Plani është në harmoni me Sistemin e menaxhimit të performancës komunale.

Gjatë kësaj periudhe ka vazhduar monitorimi i ueb-faqeve të komunave përmes distancës për të parë nivelin e përmbushjes së obligimeve për informimin e publikut sipas kritereve të kërkuara ligjore. Është hartuar raporti Janar -dhjetor 2019 i monitorimit të ueb-faqeve të komunave. Po ashtu, është hartuar raporti gjashtëmujor i monitorimit të ueb faqeve të komunave Janar – Qershor, 2020 dhe i njëjti është publikuar në ueb faqen zyrtare të MPL-së. Sipas këtij raporti: a) në fushën e publikimit të akteve nënligjore komunat kanë miratuar 782 akte prej tyre 725 vendime  ose 93% vendime të kuvendit komunal dhe 57 rregullore ose 7%, ndërsa janë publikuar 622 akte prej tyre 576 vendime dhe 46 rregullore, në fushën e publikimit të rregulloreve vetëm 20 komuna ose 53% e komunave kanë publikuar 46 rregullore gjatë kësaj periudhe, ndërsa 18 komuna ose 47% e tyre nuk ka publikuar asnjë rregullore në faqe zyrtare, c) në fushën e publikimit të vendimeve të kryetarëve të komunave, komunat në faqet e tyre zyrtare kanë publikuar në total 1036 vendime të kryetarit të komunës, në fushën e publikimit të raportit të kryetarit, komunat në këtë periudhë qëndrojnë jo mirë në publikimin e raportit të kryetarit të komunës, d) në fushën e publikimit të procesverbaleve nga 38 komuna, 24 komuna ose 63% e tyre kanë publikuar 116 procesverbale të kuvendeve komunale ndërsa 14 komuna  ose 37% e tyre nuk kanë publikuar asnjë procesverbal të kuvendit komunal, si dhe 18 komuna ose 47% e tyre kanë publikuar 74 procesverbale të KPF, ndërsa 20 komuna ose 53% e komunave nuk kanë publikuar asnjë procesverbal të komitetit për politikë dhe financa. Gjatë kësaj periudhe komunat kanë publikuar në total 116 procesverbale të kuvendeve komunale, si dhe 74 procesverbale të KPF, total 190 procesverbale. Këto të dhëna, si dhe të dhëna të tjera, më gjerësisht mund të gjenden në raportin e publikuar në ueb faqen zyrtare të MPL-së.

Po ashtu, ka filluar monitorimi i ueb faqeve zyrtare të komunave për periudhën Janar – Dhjetor, 2020 dhe është hartuar draft raporti për të njëjtën periudhë. Raporti publikohet në muajin Janar 2021 dhe për këtë raport do të raportohet gjatë periudhës K1 – 2021. Ndërsa, takimet nuk janë zhvilluar në terren për shkak të situatës së pandemisë, megjithëse temat e planifikuara janë trajtuar përmes takimeve online të mbajtur.

Gjatë kësaj periudhe, po ashtu janë mbajtur 5 takime virtuale me komuna për shpjegimin e pakos së re ligjore për transparencë, përkatësisht ndryshimet e ligjit për qasje në dokumentet publike dhe është hartuar Model-Plani për transparencë. Krahas, Planit është përgatitur edhe databaza me listën e të gjithë indikatorëve që duhet matur në fushën e transparencës sipas akteve nënligjore të kësaj fushe. Ndërsa, pas miratimit Udhëzimit Nr.03/2020 për transparencë në komuna, është draftuar Model plani i veprimit për transparencë në komuna cili do të avancohet edhe nga grupi punues dhe më pastaj do të prezantohet para komunave për dhënien e mundësive për komente dhe rekomandime. Ndërsa, në vazhdimësi është bërë vlerësimi i ligjshmërisë së akteve komunale në pajtueshmëri me legjislacionin në fuqi për transparencë.

## 5.3. Informimi i publikut për aktivitetet e MPL-së

Gjatë kësaj periudhe MPL ka ofruar informata të vazhdueshme për publikun, mediet, shoqërinë civile, organizatat e huaja ndërkombëtare, si dhe palët e interesuara lidhur me aktivitetet e zhvilluara. Sipas të dhënave, numri i informatave është si në vijim:

281 Lajme të publikuara dhe 104 aktivitete ditore;

20 video dhe 2 video grafike;

284 Informata të publikuara në ueb faqen zyrtare të MPL-së;

448 Informata të publikuara në rrjetin social facebook dhe 152 të tjera në twitter;

44 Informata lidhur me realizimin e aktiviteteve të mbajtura nga grupet punuese me rastin e hartimit dhe plotësim ndryshimit të akteve nën ligjore;

350 Konfirmime të ligjshmërisë së akteve të komunave;

86 Njoftime për media dhe 2 ftesa për media dhe 2 komunikata për media;

36 Njoftime (konkurse) për vende të lira pune;

25 Njoftime dhe kontrata të prokurimit publik;

12  Thirrje për projekt propozime

181 Pasqyrime ditore të mediave elektronike në gjuhën shqipe dhe serbe;

1 Fletë informative e hartuar dhe e publikuar në ueb-faqe;

1 Plan i komunikimit të MPL-së i hartuar;

17 Kërkesa për qasje në dokumente publike të pranuara dhe aprovuara;

17 Raporte të publikuara;

1 Raport për trajtimin e kërkesave për qasje në dokumente publike për vitin 2019;

49 Raporte për publikimin e informatave në faqen zyrtare të MPL-së në facebook;

61 Pyetje të parashtruara nga mediet dhe 37 përgjigje të ofruara për media;

1 Takim i përbashkët i mbajtur me Zyrat për Komunikim Publik të Komunave dhe Ministrive të linjës;

4 Takime me Zyrat për Komunikim Publik të Komunave me qëllim të zhvillimit të trajnimeve për promovimin e MSA-së në nivel lokal.

## 5.4. Raporti për qasjen në dokumentet publike në komuna

MPL ka hartuar Raportin krahasues për qasje në dokumente publike në komuna për vitin 2018-2019. Raporti thekson se gjatë kësaj periudhe, komunave u janë parashtruar 1101 kërkesa nga qytetarët. Prej tyre, komunat kanë lejuar qasje në 1062 kërkesa (apo 96%), 28 janë refuzuar (3%), si dhe 11 janë aprovuar pjesërisht (1.86%). Krahasuar me periudhën e njëjtë të vitit 2018, në vitin 2019 numri i kërkesave për qasje në dokumentet publike ka treguar rritje për 17% apo për 137 kërkesa më shumë. Raporti pasqyron se komunat kanë treguar trend pozitiv në lejimin e qasjes në dokumente publike sipas kërkesave të parashtruara nga subjektet juridike, si dhe Ex-Officio kur ligji këtë e kërkon. Në këtë periudhë është hartuar raporti gjashtëmujor (Janar – Qershor, 2020) për qasje në dokumente publike dhe raporti krahasues për qasje në dokumente publike Janar - Dhjetor 2020, është mbajtur një takim i përgjithshëm online me zyrat për komunikim publik dhe është finalizuar lista e personave përgjegjës për qasje në dokumente publike dhe adresë kontaktuese në komuna.

## 5.5. Krijimi i platformës së kontrollit të brendshëm dhe transparencës buxhetore

Lidhur me implementimin e projektit (platformës online) për rritjen e llogaridhënies institucionale dhe transparencës buxhetore, në vlerë prej 60 mijë euro bashkëfinancim me ambasadën britanike MPL ka pranuar një kërkesë nga UNDP me ç’rast janë kërkuar sugjerimet se si të veprohet tutje lidhur me nënshkrimin e kontratës për zhvillimin e platformës. Pas konsultimeve të zhvilluara ndërmjet MPL-së, Ambasadës Britanike dhe UNDP-së, është vendosur që të vazhdohet tutje me procedurën e nënshkrimit të kontratës me kompaninë përfituese *Komtel Project Engineering.* Me kërkesë të UNDP-së po ashtu është mbajtur takimi i përbashkët ndërmjet përfaqësuesve të MPL-së me përfaqësuesit e UNDP-së, si dhe ekspertit të TI-së i cili ka përgatitur ToRs për platformën ‘*’Rrija e kontrollit të brendshëm dhe transparenca buxhetore e shpenzimeve të fondeve publike të MPL-së*’’. Kjo ka ardhur si rezultat i kërkesës së kompanisë fituese e cila ka kërkuar sqarime shtesë dhe qartësime lidhur me procesin e zhvillimit dhe funksionalizimit të platformës.

Gjithashtu, një takim tjetër është mbajtur ndërmjet përfaqësuesve të MPL-së, Ambasadës Britanike, UNDP-së dhe kompanisë përfituese Komtel lidhur me zhvillimin dhe funksionalizimin e platformës. UNDP ka nënshkruar kontratën me kompaninë përfituese *Komtel Project Engineering* e cila ka marrë përsipër të përgatis Planin Dinamik, si dhe Planin e Detajuar. Kompania është duke mbajtur takime të rregullta me departamentet dhe njësitë organizative të MPL-së nga distanca me qëllim të konkretizimit të veprimeve dhe zhvillimit të platformës. Njëkohësisht është njoftuar edhe Thesari i Kosovës se zhvillimi dhe funksionalizimi i kësaj platforme nuk e afekton Sistemin Informativ të Menaxhimit të Financave të Kosovës (SIMFK) pas shpjegimeve dhe qartësimeve të bëra për proceset që do të zhvillohen përmes platformës. Përmes platformës me automatizëm kalohet nga proceset manuale në procese të digjitalizuara dhe me këtë, arrihet funksionimi më i mirë i kontrollit të brendshëm dhe transparencës buxhetore, si dhe ka thjeshtëzim të veprimeve duke racionalizuar kohën përgjatë përdorimit të platformës. Po ashtu, janë mbajtur 10 takime ndërmjet përfaqësuesve të MPL-së, UNDP-së, Ambasadës Britanike dhe kompanisë zbatuese. Prej tyre, 6 takime janë mbajtur online dhe 4 takime me prezencë fizike, gjithnjë duke i respektuar masat kundër COVID 19. Në periudhën Tetor – Dhjetor, 2020 Ministria e Pushtetit Lokal ka mbajtur 5 takime ndërmjet përfaqësuesve të MPL-së, UNDP-së, Ambasadës Britanike dhe kompanisë zbatuese. Prej tyre, 2 takime janë mbajtur online dhe 3 takime direkte të punës. Takimet janë mbajtur kryesisht me departamentet dhe njësitë përgjegjëse të MPL-së, duke përfshirë, Departamentin për Zhvillim të Qëndrueshëm Komunal, Departamentin për Performancë Komunale, Divizionin e Buxhetit dhe Financave, Divizionin e Prokurimit, si dhe Divizionin për Teknologji Informative dhe Shërbime Logjistike. Është arritur të finalizohet dhe të përmbyllet procesi i krijimit të platformës për ngritjen e kontrollit të brendshëm dhe transparencës buxhetore të shpenzimeve të fondeve publike të MPL-së.

## 5.6. Platforma e brendshme e raportimit

Ka vazhduar raportimi online në sistemin e integruar i monitorimit dhe raportimit. Fillimisht është vendosur plani vjetor i punës së MPL-së për vitin 2020, pastaj në baza javore njësitë e MPL-së raportojnë për progresin e arritur. Në të njëjtën kohë ka vazhduar procedimi i akteve të cilat i nënshtrohet procesit të vlerësimit të ligjshmërisë. Gjithashtu, në muajin dhjetor të vitit 2020 dhe në fillim të vitit 2021 është vendosur plani vjetor i punës së MPL-së për vitin 2021 sipas objektivave, aktiviteteve dhe treguesve.

## 5.7. Bashkëpunimi me shoqërinë civile

Ministria e Pushtetit Lokal ka vazhduar me përfshirjen e shoqërisë civile në hartimin e politikave dhe legjislacionit për vetëqeverisje lokale, në monitorimin e proceseve rekrutuese, si dhe implementimin e strategjisë për vetëqeverisje lokale 2016-2026. Gjatë kësaj periudhe MPL ka mbajtur takime fizike dhe virtuale me Forumin Konsultativ me organizatat e shoqërisë civile me qëllim të diskutimit të fushave që prekin vetëqeverisjen lokale në Kosovë. Për shkak të situatës pandemike në vend dhe konform udhëzimeve nga Qeveri, takimet kryesisht janë mbajtur në formën virtuale, ku janë diskutuar masat e ndërmarra nga MPL për komunat lidhur me COVID-19, planin kornizë të punës për vitin 2020 dhe planet e OJQ-ve për vitin 2020 në fushën e qeverisjes lokale. Në këtë periudhë po ashtu, është funksionalizuar linku i Forumit Konsultativ për Qeverisje Lokale në ueb faqen zyrtare të MPL-së, si dhe me qëllim të diskutimeve me organizatat e shoqërisë civile, është mbajtur edhe takimi i fundit dhe takimi i katërt për vitin 2020 me organizatat e shoqërisë civile në kuadër të Forumit Konsultativ për Qeverisje Lokale.

## 5.8. Ngritja e kapaciteteve të zyrtarëve komunal

MPL në pajtim me objektivat e strategjisë për vetëqeverisje lokale, gjegjësisht forcimit të kapaciteteve institucionale të komunave, ka ndërmarrë veprime për zbatimin e aktiviteteve të parapara në këtë fushë. Në këtë drejtim, janë organizuar 3 takime me IKAP dhe donatorë (*UNDP, GIZ, USAID, OSBE dhe DEMOS*) për të koordinuar aktivitetet rreth organizimit të trajnimeve për komuna komform planit të trajnimeve dhe për të ofruar përkrahje në realizimin e planit të trajnimeve dhe vlerësimin e nevojave për trajnime. Në bashkëpunim me projektin GIZ në këtë periudhë MPL ka realizuar trajnime në 5 komunat e të Republikës së Kosovës me temën “*Komunikimi i masave të MSA-së* *në nivel lokal*”, ku pjesëmarrës kanë qenë 80 zyrtarë komunal, si dhe janë organizuar 5 takime të tjera virtual për 38 koordinatorët komunalë për performancë komunale lidhur me ndryshimet e rregullores për performancë komunale, procesin e raportimit për vitin 2019 dhe metodologjinë e verifikimi të të dhënave. Po ashtu, janë mbajtur trajnime shtesë për zyrtarët e komunave: Mitrovicë Veriore, Zubin Potok, Zveçan dhe Leposaviq lidhur me raportimin e këtyre komunave në SMPK. Ndërsa, gjatë periudhës së K3, 2020 (Korrik – Shtator) në bashkëpunim me IKAP janë organizuar 3 trajnime virtuale me temat: Procesi i konsultimit publik, Sinjalizuesit dhe e drejta e tyre dhe Politika e BE-së, trendët e globalizimit dhe zhvillimet rajonale. Trajnimet janë ndjekur nga 19 zyrtarë komunal. Ndërsa, gjatë periudhës së tremujorit të fundit (Tetor – Dhjetor), MPL në bashkëpunim me USAID është realizuar trajnimi në çështjet e prokurimit, me temën: Specifikimi Teknik dhe Termet e Referencës, ku pjesëmarrës kanë qenë 18 zyrtarë komunal. Ndërsa në bashkëpunim me GIZ-OSBE dhe Departamentin për Integrime Evropiane është realizuar trajnimi virtual me temat: Propozimet për IPA III dhe informatat e reja, si dhe informimi i komunave mbi përgatitjen e Projekt-Propozimeve për fazën e re të IPA-s, pjesëmarrës kanë qenë 17 zyrtarë komunal. Në bashkëpunim me DEMOS është realizuar trajnimi për sistemin elektronik të Menaxhimit të Performancës komunale, ku përfitues të trajnimit kanë qenë Koordinatorët për Performancë Komunale dhe zyrtarët raportues të komunave, ku pjesëmarrës kanë qenë mbi 200 zyrtarë komunalë. Pra, Gjatë periudhës janar – dhjetor 2020, MPL në bashkëpunim me IKAP dhe donatorë/partnerë, gjithsej janë trajnuar 372 zyrtarë komunalë.

Sa i përket mbështetjes së komunave në zbatimin e reformave për qeverisje lokale, gjatë kësaj periudhe është bërë identifikimi i obligimeve të komunave për zbatimin e Strategjisë për Zhvillim Ekonomik Lokal dhe shqyrtimi i Planit të Veprimit të Strategjisë Lokale, ku janë identifikuar aktivitetet për të cilat do të zhvillohen aktivitete që kanë të bëjnë me ngritjen e kapaciteteve të komunave. Është hartuar Programi për Ngritje të Kapaciteteve në komuna, ku në zhvillimin e këtij programi janë përdorur të dhënat nga raportet e ndryshme të funksionimit të komunave, si dhe është përgatitur Pyetësori me 8 fusha të qeverisjes. Po ashtu, janë marrë propozimet nga divizionet e MPL për nevojat e trajnimeve të zyrtarëve komunalë, ky program do të ndihmojë zhvillimin e kapaciteteve të zyrtarëve komunalë dhe identifikimin e nevojave për trajnime. Bazuar në përgjigjet e marra nga pyetësori është përgatitur plani i trajnimeve për zyrtarët komunalë 2020-2022.

# VI. Administrata, financat, audimit dhe prokurimi

## 6.1. Administrata dhe financat

Gjatë periudhës Janar-Dhjetor është bërë përgatitja e fletëpranimit standard të parasë së imët dhe vendosja e të dhënave për kërkesat e bërë për *Petty Cash*. Janë dorëzuar Pasqyrat Financiare për vitin 2019. Në vazhdimësi është bërë pranimi i kërkesave iniciuese për zotimin e mjeteve në SIMFK, regjistrimi i zotimeve dhe i shpenzimeve në SIMFK. Janë pranuar lëndët dhe faturat për procedim të pagesave dhe janë evidentuar në kalendarin elektronik. Është analizuar dhe harmonizuar me raportet e brendshme barazimi i regjistrimit të shpenzimeve me Departamentin e Thesarit në MF që përfshinë kontrollimin e raportit të SIMFK për periudhat Janar-Mars, Prill-Qershor, Korrik -Shtator dhe nga muaji nëntor do te raportohet në baza mujore. Janë dorëzuar Pyetësori i e vetëvlerësimit, Lista e Rreziqeve, Raporti i planit të punës, raportet e vijueshmërisë, Raportet mujore te zotimeve, raportet mujore te shpenzimeve dhe po ashtu çdo fund jave është dërguar raporti i buxhetit etj. Gjatë kësaj periudhe raportuese janë përgatitur dhe  dorëzuar:  Draft-Korniza Afatmesme e Shpenzimeve 2021-2023; kërkesa për Rishikim buxhetor për vitin 2020; Kërkesa buxhetore për vitin 2021-2023 ndërsa në muajin Shtator është dorëzuar  Kërkesa buxhetore 2021/02. Po ashtu janë dorëzuar:  raportet e kontabilitetit për periudhën: Janar-Dhjetor 2020 mbi shpenzimet e përgjithshme, raporti i monitorimit të projekteve kapitale për periudhën Janar-Shtator dhe raportet e faturave të papaguar për periudhën Janar-Nëntor në Ministrinë e Financave.

Gjatë muajit shtator është përgatitur dhe dorëzuar Raporti periodik për zbatimin e rekomandimeve Auditorit Gjeneral, si dhe plani i veprimit  për përmirësimin e sistemit të kontrollit të brendshëm të financave publike sipas vendimit të qeverisë.

Buxheti i MPL-së me rishikim dhe me Vendime të Qeverisë për kursime për vitin 2020, (*bazuar në raport të datës 11.01.2021 raporti vitit 2020*) së bashku me Donacionin (*93 Council of Europe dhe WB-Banka Botërore*) është 3,958,349.07 €. Nga kjo shumë për periudhën Janar –Dhjetor nga buxheti i konsoliduar janë shpenzuar 2,849,050.46 € ose 85.86% e buxhetit.  Prej kategorisë së donacionit 93 Council of Europe është shpenzuar shuma  76,141.56 € ose 30.15 % e buxhetit ndërsa nga donacioni WB-Banka Botërore është shpenzuar shuma 6,840.06 ose 1.76 %.  Në total Buxheti i MPL-së + Donacionet (93 Council of Europe dhe WB-Banka Botërore) për periudhën janar-dhjetor është shpenzuar në vlerë prej: 2,932,032.08 ose 74.07 %.

MPL, ka filluar zbatimin e planit të personelit për vitin 2020, janë iniciuar në vazhdimësi kërkesat për rekrutimin dhe përzgjedhjen e kandidatëve për pozita të lira me ç’rast me mbështetje nga Ambasada Britanike përmes partnerit zbatues “BIRN”, është implementuar projekti monitorues për pozitat e shërbyesve civil lidhur me procesin e rekrutimit në MPL. Në këtë periudhë, janë zhvilluar 8 procedura të rekrutimit, ku nga 8 procedura BIRN ka monitoruar 3 procedura të rekrutimit. Gjithsej nga 8 procedura të zhvilluara janë përzgjedhur gjithsejtë 5 kandidatë. Prej tyre 4 femra dhe 1 mashkull. Po ashtu, 2 pozita janë anuluar dhe 1 pozitë është pezulluar. Po ashtu, në këtë periudhë ka vazhduar kompletimi i dosjeve të zyrtarëve në MPL lidhur me kërkesat inicuese për procedurat e rekrutimit për pozitat e lira, si dhe është bërë njoftimi në faqen zyrtare të MPL-së. Është përditësuar baza elektronike me të dhëna për stafin e MPL-së, është bërë menaxhimi i udhëtimeve zyrtare, inventarizimi i dosjeve personale, menaxhimi i pushimeve vjetore, mjekësore, etj. MPL ka koordinuar aktivitetet me IKAP-in sa i përket fushës së trajnimeve të stafit.

Me qëllim të involvimit të të rinjve në politikëbërje dhe vendimmarrje, gjatë periudhës Janar- Dhjetor 2020 në MPL gjithsej 21 praktikantë kanë ndjekur praktikën, prej tyre 4 praktikantë si rezultat i Marrëveshjes së Mirëkuptimit në mes të MPL-së dhe MPMS (Agjensioni i Punësimit). Lidhur me numrin e përgjithshëm të punonjësve në MPL, sipas të dhënave në periudhën Janar – Dhjetor 2020, numri i punonjësve aktual në Ministri është 121, prej tyre 16 punonjës janë staf politik dhe 105 shërbyes civil.  Prej 105 shërbyesve civil 47 janë meshkuj ose 44.76% dhe 58 femra ose 55.24%. Ndërsa, sa i përket përkatësisë etnike janë: 94 shqiptarë ose 89.52%,  9 serb ose 8.57% dhe 2 turq ose 1.9%. Lidhur me pozitat udhëheqëse kemi këto të dhëna: 1 sekretare është grua, 2 udhëheqëse të departamenteve janë gra dhe 10 udhëheqëse të divizionit. Ndërsa, 4 udhëheqës të departamentit janë burra dhe 8 udhëheqës të divizioneve.

## 6.2. Auditimi i Brendshëm

Njësia e Auditimit të Brendshëm (NjAB) për periudhën kohore Janar –Dhjetor 2020 ka përmbyllur punën e vitit 2019 duke hartuar dhe proceduar të menaxhmenti i lartë i MPL-së dhe Njësia Qendrore Harmonizuese/Auditimit të Brendshëm -Ministria e Financave (NjQH/AB-MF) këto raporte: a) Raportin e gjashtëmujorit të parë për periudhën korrik-dhjetor 2019 dhe b) Raportin vjetor për vitin 2019 të punës së NjAB-së në MPL. Po ashtu, NjAB, për këtë periudhë ka përfunduar dhe proceduar Raportet e auditimeve me temën: a) “Menaxhimi i investimeve kapitale të MPL-së për vitin 2019”, b) “Sistemi i menaxhimit  të buxhetit 2020-faza e I-rë”, c) “Menaxhimi i pasurisw sw MPL”, d) Sistemi i menaxhimit tw prokurimit”, e) Menaxhimi i BNJ- sistemi i menaxhimit tw pagave nw MPL dhe f) “Sistemi i menaxhimi tw buxhetit 2020 – faza II”.

Lidhur me takimet me Komitetin e Auditimit (KA) në këtë periudhe takimet e planifikuara me KA nuk janë mbajtur, meqë KA nuk ka qenë funksionale dhe mbetet që KA-ja të plotësohet në mënyrë që të vazhdohet puna. Për periudhën Janar – Dhjetor 2020, NJAB ka hartuar dhe proceduar tek kompetentet përfshirë NJQH/AM-MF: Raportin e gjashtëmujorit të parë 2020 të punës së NjAB-së, Planin Strategjik (2021 – 2023) dhe Planin Vjetor 2021. Ndërsa, në vazhdimësi, NjAB-i ka bërë raportimin javor dhe ofruar shërbime këshilluese/konsultative për ZKA-SP-në dhe të tjerët, varësisht nga kërkesat.

## 6.3. Prokurimi

Gjatë periudhës Janar-Dhjetor 2020, divizioni i prokurimit ka zhvilluar aktivitetet e saj të planifikuara. Si: 19 aktiviteteve të zhvilluara të prokurimit, 9 kuotim çmimesh, 4 janë kuotime të çmimeve me vlerë minimale (blerje minimale), 6 tender dhe 6 procedura janë anuluar.